text:
Georgia er fjallaland. Kavkasusfjøll eru sum ein stórur marknamúrur norður ímóti Russlandi og vestur ímóti Svartahavi. Gróðrarlíkindini eru góð, jørðin fruktar væl, so umstøðurnar at dyrka vínber eru av teimum bestu. Georgia liggur soleiðis fyri - ímillum Svartahav og Kaspiskahav - at oljuflutningur og annar vøruflutningur ímillum londini her fer ígjøgnum landið.
Høvuðsstaðurin í Georgia, Tblisi, er bygdur í brøttu líðini niðan frá Kuraá. Tbilisi er av sonnum fjølmentaður býur, stutt hvørt frá øðrum eru sýnagoka, moska, georgisk basilika (fornkirkja), armensk kirkja og persiskt eldtilbiðjaratempul.
Georgia eigur sjáldsamt heimsmet. Ongastaðni í heiminum gerast so mong fólk eldri enn 100 ára gomul. Enntá er ikki óvanligt, at fólk eru frísk og ferðug, tá ið tey eru farin upp um 120 ár. Granskarar vita ikki, hví tey liva so leingi, men teir halda, at góða veðurlagið, sunnur kostur, nógv útiarbeiði og óstrongda bygdalívið eru atvoldin til, at fólk gerast so gomul.
Langt eysturi í Evropa eru londini Ukraina og Moldava; landslagið er slætt, og jørðin er fruktagóð. Longri eysturi, ímillum Svartahav og Kaspiskahav, eru tey trý Kavkasuslýðveldini, Georgia, Armenia og Aserbadjan. Í 17. øld tók russiska zarveldið yvirræðið í hesum londum, og tá ið Sovjetsamveldið varð stovnað, gjørdust lýðveldini partur í tí. Londini fingu frælsið, tá ið Sovjetsamveldið fall fyrst í 1990-árunum. Fruktagóða landbúnaðarjørðin og stóra ráevnistilfeingið hava gjørt, at hesi lond eru ímillum tey ríkastu í gamla Sovjetsamveldinum. Høgu fjøllini í Kavkasus líva fyri tiltikna russiska vetrarkuldanum. Tað hevur við sær, at her er stór ferðavinna, helst á strondini við Svartahav.
Mesta fólkið í Ukraina og Moldava eru evropeisk og slavisk; men í Kavkasuslýðveldunum eru fleiri enn 50 fólkasløg. Sovjetstýrið í Moskva royndi at fáa burtur munin ímillum fólkasløgini í stóra samveldinum og noyddi tey, ið ikki vóru russar, at læra seg russiskt og taka við russiskari mentan, so at tey skuldu gloyma sína egnu mentan. Men mong fólkasløg á hesum leiðum hava eina ríka og stórbæra søgu og hava tvíhildið um egið mál og egna mentan.
Tá ið Sovjetsamveldið fall í 1991, og hesi lond gjørdust sjálvstøðug, tók hart stríð seg upp. Ymsar smátjóðir krevja at fáa vald yvir sínum landi; harðast hevur leikað á í Kavkasuslýðveldunum. Í Ukraina og Moldava eru viðurskiftini ring ímillum uppruna fólkið og mongu russarnar, ið vórðu eggjaðir at flyta higar í sovjettíðini.
Í hesum landøkjum er nógv kol, olja og gass, og londini gera og lata ógvuliga nógva orku. Í 1990 lótu hesi lond fjórðingin av allari orkuni, Sovjetsamveldið nýtti. Umframt kol úr Donetslækkanum í Ukraina og olju og gass úr Aserbadjan eru her eisini bygd kjarnorkuverk, vatnorkuverk og vindorkuverk. Nógvur metalmálmur, t.d. jarn, mangan, blýggj, sink, kopar og uran, koma eisini hiðani.
Høgu fjøllini í Kavkasus líva fyr kalda høgættarvindinum norðan av russisku víddunum. Tað ger, at grøði, sum ikki veksur aðrastaðni í gamla Sovjetsamveldinum, veksur væl her, til dømis te, vínber, nøtir, tubbak og bummull, sum verða seld gomlu sovjetisku lýðveldunum. Neyt og seyður ganga á biti í hálendinum.
Á ovurvíðu fløtunum í Ukraina og Moldava eru akrar, so langt eygað ber. Kornsløgini, teir dyrkað, eru hveiti, bygg, havri og mais. Her er ikki so nógv avfall sum í Kavkasuslýðveldunum, men breiðu, møku áirnar - tær størstu eru Dnepr og Dnjestr - gera, at væl ber til at veita vatn á fruktagóðu, svørtu moldina.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Tblisi
Vídd: 69.700 km2
Fólkatal: 4.395.000
Alment mál: georgiskt
Átrúnaður: kristindómur 83%, islam 11%, aðrir 6%
Stýrirlag: fólkaræði, fleirflokkaskipan
Gjaldoyra: lari (GEL)


c: text/html

text:
Orð og lag: Nicolina Jacobsen
Ofta vit halda at lívið er tungt
ja, sorgin kann týna mangt lívið so ungt
Men tíðin kann lekja mangt bløðandi sár
og tá kemur aftur eitt vár.
Tá sorgin hon herjar í hjarta og sinn
sólin ei sleppur í hjørtuni inn;
Men tíðin kann lekja mangt bløðandi sár
og tá kemur aftur eitt vár.
Um vinir teg gloymdu tá harðast stóð á
og um teir tá ei vildu standa tær hjá,
So livir tó vónin um djúp kennast sár,
at aftur skal koma eitt vár.
Tá sorgin hon herjar í hjarta og sinn
sólin ei sleppur í hjørtuni inn;
Men tíðin kann lekja mangt bløðandi sár
og tá kemur aftur eitt vár.

robotstxt: allowed

filter: keep


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Ov nógv av tí góða
Apríl 29 , 2009
Góð viðmerking hjá J.S, hehe. Ja haldi eisini at fólk eru nakað hysterisk. Sjálvandi haldi eg tað er synd at ein mamma ikki kann koma niðan í barnagarðin við sínum barnið tí at biliurin ikki kláraði túrin. Men har mátti maðurin í húsinum havt skøtt bilin betri.
Fólk sum hava børn í barnagarði uppi í miðalsbrekku ella skulu niðan har tíðliga um morgunin skulu keypa sær betri dekk á blilarnar! Og ja tað kann merkja at man skal hava píkar.Kann bara upplýsa at tað skal verða heilt forb.... ringt veður og rættiliga nógvur kavi áðrenn man ikki kann koyra niðan í miðalsbrekku í einum bili við góðum dekkum.
Man skal eisini hava í huga, at kavarudding og salting er rættiliga kostnarmikið fyri komununa. Kanska komunan kann upplýsa hvussu nógv eitt tons salt kostar og hvussu nógv verður brúkt ein vanligan kava dag? Meini bara at tað eru øll sum gjalda skatt í vestmanna og skulu gjalda fyri hasa kavaruddingina og ikki bara tey sum skulu "niðaneftir". Mín erfaring er at um tað verður salta útyvir kava so blívur tað bara til mos og tá blívur tað nógv verri at koyra. Tvs at um komunan saltar og tað blívur við at kava so fær man handan mosan at koyra í.
So var tað ein sum spurdi hvussu landsverk kann halda vestmanna vegin og komunan ikki klárar at halda sínar vegir. Har kann sigast at eg minnist hendingar har LV ikki kláraði at grava undan tí tað kavaði í sporini beinavegin aftur. Høvulin hjá LV koyrir 50-60 km/t og skumpar kavan út til síðina. So man kann skjótt rokna út hvussu leingi tað tekur fyri høvulin at koyra 20 km til Kvívíkar og aftur. Maskinan hjá komununi kann ikki bara skumpa kavan til síðis tí so koma tað enn fleiri klagur um at tey neyðars fólk máttu grava bilin leysan. Tað er also meir av vegi í vestmanna enn til kvívíkar og aftur og maskinurnar hjá komununi kunnu ikki koyra 50 km/t millum ferðsluna.
Ein viðmerking um innslagið um lagaðan garð: Mær vitandi er grót ikki so kostnarmikið, so viðkomandi kann sjálvur slága sær nakrar steinar og laga teir til ein garð. Tað eru nógvir vestmenningar sum hava laga sín egna garð, tað er einsi eitt gott ítriv. Eg haldi tað er gott at komunan ger eitt sindur burturúr tí vegarbeiði sum verður gjørt. At kloakkin ikki verður gjørd er harmiligt.
Eri rættiliga troyttur av at lesa um alt hatta grenjið inni á síðuni. Tað virkar sum um fólk ikki hava annað at taka sær til enn at sita og finna uppá ting at grenja um. Fái tykkum eitt ítriv, men um tað umfatar at ganga túrar so mugu tit hava skógvar sum klára seyða lort.
Takk fyri kontruktivu viðmerkingarnar.
Upphæddirnar, sum seinastu árini hava verið brúktar til kavarudding, eru hesar:
Í 2006 11.918,40 kr.
Í 2007 27.873,59 kr.
Í 2008 68.618,34 kr.
Viðmerkjast skal, at lønarútreiðslur í sambandi við kavarudding ikki eru tiknar við í upphæddirnar omanfyri.
Harafturat skal nevnast, at orsøkin til at upphæddin í 2008 er so stór, er, at tað ikki hevur verið gjørligt at fáa fatur á brúktum salti, sum er nógv bíligari enn nýtt salt.
Tekniska deild
Apríl 27 , 2009Eg kundi gott hugsa mær at vita hvat skal til fyra at fáa gøtu, lagaðan farð og parkeringspláss við laðaðum garði, júst sum tey fáa á Fjalsvegi.
Eg kundi gott hugsa mær hatta, men havið ikki pengarnar !!
Tað er hugstoytt at hugsa sær, at meðan onnur fáa marglatisgarð, ja so má eg enn liva við illa luktandi kloakkini, sum kommanan fyri fleiri árum síðani hevur lovað at gera.
Øvundsjúkur
Hasin marglætisgarðurin, tygum tosa um, er partur av arbeiðstøkuni, og hann var neyðugur fyri at vinna á jarðarmuninum - hvussu skuldi annars verið vunnið á hesum?
Hetta er vanlig mannagongd, tá vegur verður gjørdur, har neyðugt er at "skera" lendið av soleiðis, at beni stendst av hesum.
Annars eru tygum altíð vælkomin at seta tygum í samband við teknisku deild viðvíkjandi kloakkini.
Vetrafriding
Apríl 27 , 2009Verdur vetrafriding sett ígildid frá komandi vetur ?
Vetrarfriðing verður neyvan sett í gildi í heyst – sí annars svar niðanfyri.
Kavarudding 27. mars 2009
Apríl 27 , 2009Hjá onkrum viðmerkjara sýnist tað at vera ein "kardinalspurningur" um Karl ella Jóan Jakku sóu, at tað kavaði fríggjadagin 27. mars klokkan 06:30 UTC ella ikki.
Karl ! Hetta er rættiliga álvarsamt. Tú eigur at svara spyrjaranum, hvat tú tókst við klokkan 06:30.
Hvørjum líkist tað, at borgarstjórin ikki er tilbúgvin, tá ið eitt grovt kavaæl kemur klokkan 06:30. Tá eiga allir rættir menn, at vera "stand by".
Sjálvur havi eg ikki so døpur minni frá fríggjadegnum 27.mars 2009. Fór niðarlaga úr bygdini um 7-tíðina niðan á Miðalsbrekku eftir einum næstringi. So gekk leiðin omanaftur. Fór til Havnar. Var har klokkan 8. Fór siðan til Fuglafjarðar á fund klokkan 9:10. Alt gekk væl. Eingin dramatikkur av nøkrum slag.
Eg var kanska nakað tíðliga í erva. Tað tykist, at hava verið rættiliga dramatiskt eina løtu seinni.
Karl ! Vónandi verður ein 27. mars komandi ár. Tá ræður um, at vera tibúgvin.
Nú er 24. april. Líkindini eru so góð í kvøld, at best man vera, at fara ein túr til gongu.
Tað er so hugaligt at vita, at summarið er beint her. Veðurmennirnir boða eisini frá góðum veðri í morgin.
Eg husgi einki um hvussu veðrið var í gjár. Dagurin í gjár er farin eins og 27. mars.
Nei. Ikki vænti eg, at tey, ið hava ætlanir, at búseta seg í Vestmanna, setast aftur, tí at tað kavaði eina løtu hin 27. mars.
J.S
Verður lagt út uttan stórvegis viðmerkingar.
Eg skal tó boða frá, at eg svav kl. 06.30 nevnda morgun, eg fór upp kl. 07.00, tá kavaði. Kavagraving er málsøki, sum tekniska deild/arbeiðsformaðurin hevur ábyrgd av, tí er tað ikki ábyrgd borgarstjórans at kanna koyrilíkindi og veðurlíkindi og avfall tíðliga á morgni.
Karl
Gøtunøvn og seyðalortur
Apríl 27 , 2009Nú las eg hatta skemtiliga pettið um seyðalortin, sum skuldi vera upp í fleiri trillubørur bara eftir einum stuttum gongutúri í bygdini, og har varnaðist eg, at vikomandi ikki dugdi at nevna fyrr kendar gøtur við navni, og tað er sera spell. Hevði tað ikki verið rætt at sett skelti upp við teimum gomlu gøtunøvnunum, soleiðis at tey ikki fóru í gloymibókina? Tær hava jú nøvn, hóast eingi húsanummur eru tengd at teimum, tað kann ikki vera so galið, at kommunan ikki hevur loyvi at seta navnaskelti upp við hesar gøtur av somu orsøk???? Kundi eisini hugsað mær, at býlingarnir onkursvegna vóru merktir við sínum gomlu nøvnum, so tey ikki eisini fóru í gloymskuna. Kanska kundu talvur við kortum av bygdini verið sett upp ymsastaðni, eitt nú við innkoyringina til Vestmanna, har hvør býlingurin hevði sín lit sum vístið til navnið??? Hetta kundi ivaleyst hjálpt til at varveitt nøvnini, og kanska gjørt tað lættari at funnið kring í bygdini.
Annars ljóðar tað ikki á svarinum til nevnda petti um lortin, sum at nøkur vetrarfriðing verður í bræði? Er tað so galið? Ber tað ikki til at reka seyðin útum med alla og so gjalda tað, sum gjaldast skal so við og við, eina ávísa upphædd um árið t.d. Eins og tú gert, tá tú hevur tikið eitt lán? Hetta hevur nakað at gera við trivnaðin í bygdini, hugsa um allar tær túsund páskaliljurnar, sum hava mist høvdið, síðan tær fyrr í vár kagaðu upp undan svørðinum.
Ætlanin er at seta gøtunøvn við gomlu gøturnar í bygdini. Ætlanin er eisini at vísa á býlinganøvnini á yvirlitskorti m.a. á heimasíðuni.
Møguleikin at gjalda vetrarfriðingina yvir fleiri ár hevur verið umrøddur, men fráfarandi bygdarráð valdi at bíða við møguligari avgerð, so at nývalda bygdarráðið kann taka støðu til vetrarfriðingina. Ætlanin er at hava fund um stutta tíð, har bygdarráðið fer at viðgera langtíðar íløguætlan; vetrarfriðingin verður við í hesi ætlan.
Bygdaráðsfundur
Apríl 27 , 2009So vítt eg veit er bygdaráðsfundur í morgin 28.04.2009, men enn er eingin skrá at síggja á heimasíðuni. Fyrr plagdi skráin altíð at vera at síggja á heimasíðuni vikuna áðrenn fundin, men síðani nýggja bygdaráði tók við gongur illa at kunna borgaran um virksemi hjá bygdaráðnum! Fundarskráir og frágreiðingar blíva sjálvdan lagdar á heimasíðuna fyrr enn onkur hevur spurt í hesum teigi! Hví er hetta blivi so, er hetta tilvita ella líkasæla?
Av misgáum var skráin til bygdarráðsfundin 28. apríl ikki løgd á heimasíðuna til tíðina, men verður løgd út beinanvegin.
Umberið okkum mistakið.
SSL- aftur aftur
Apríl 27 , 20091. apríl (í ár) skriva tit, at uppskot um busskoyringina í Vestmanna er send SSL. Veit væl, at SSL hevur sæti í Suðuroy, men tekur tað so langa tíð at fáa boð aftur og fram?
Eg haldi, at tit halda okkum, sum brúka bygdaleiðir, fyri gjøldur.
Kunnu vit fáa eitt erligt og greitt svar NÚ, hvørt tit veruliga ætla at gera nakað við hetta málið ella ikki!
Hunda- og vegaóskil!
Apríl 27 , 2009Sera áhugaverd heimasíða. Flott at kommunan hevur so mikið av áhuga í sínum borgarnum og teirra trivnaði, at tit hava gjørt tað møguligt hjá borgarunum at koma við rís og rós. Hetta kundu aðrar kommunur lært nakað av.
Hetta var rós, nú kemur rís - ella bara góð ráð!
Kann kommunan ikki fáa ein 'hundafangara'? ella ein røktingarmann? Eg síggi, at tað plágar nógv fólk (eg inkl) her í bygdini, at tað eru so nógvir leysir hundar.
Í miðstaðarøkinum hava tey ein slíkan, og har sært tú ikki ein einasta leysgangandi hund longur!
Vit eru ikki trygg við øllum teimum stóru seyðahundunum sum ganga leysir í bygdini. Flest børn ræðast hundar, og eg sum eri vaksin má siga, at eg eri bestemt heldur ikki trygg, tá hesir stóru skitnu hundarnar ganga og snodda at mær. Er handan tíðin ikki farin, tá seyðahundarnir - og seyður yvirhøvur - høvdu fyrsta prioritet í bygdini?
Annars havi eg onki annað at 'grenja' um:) - tað skuldi líka verið vegirnir - ella rásirnar um tú vilt - men teir kunnu ikki breiðkast nógvastaðni, so har gerst nokk onki!
vegir /barnagarður
Apríl 22 , 2009barnagarðurin hoyrir ikki heima har, har sum hann liggur.
hann skuldi verið inni á fjørð ella arðastani nirði í bygdini.
gerði barnagarðin um til eitt ellisheim og byggji nýggan barnagarð.
veginir í vestmanna eru ótíðarhóskandi.
koyri fjallsveg niðan í miðalsbrekku so verður ein partur loystur.
Hugskotini hjá tær verða á henda hátt løgd alment út.
Vegurin frá Fjalsvegi niðan í Hornaveg er ávístur í byggisamtyktini - nakað heilt annað er so, um tað er fíggjarligt møguligt í løtuni at halda áfram við hesum vegi.
Kavarudding
Apríl 22 , 2009Tit siga, at kommunan kannaði málið kl. 06.30, og mettu at tað ikki var neyðugt at grava, men er tað ikki ov seint at fara út at grava fyrr enn aftaná kl 8??, tá tað bleiv við at kava!! Hvat við, at so fáa einar 2 maskinur til at grava allar høvuðsvegir í vestmanna beinavegin. Helst tá tað kemur so nógvur kavi, so burdi kommunan grivi allatíðina.
Ótrúligt at kommunan ikki klárar tað, tá Landsverk klárar vestmannavegin, tí øll vita at har kavar meir.....Ella kann man siga Tórshavnar kommuna, tað er næstan altíð gott at koyra har og har eru nógv meira vegir og meira bilar. Komunan fer alt ov seint út at grava.
Men nú kunnu vit bara gleðast um, at tað gongur í móti betri veður:-) So kanska verður tað betri grivið í Vestmanna í vetur;-) SO er tað nokk nógv í hava hug til at flyta hendavegin.....
Heilsan ein, ið er tilflytari:-)
Vegirnir og gøtuljósini
Apríl 22 , 2009Tað er gleðiligt at síggja, at ábøtur á vegirnar nú verða gjørdar. Nú er bert at halda á, og ikki gevast fyrrenn komið er runt alla bygdina.
Tað næsta eigur at verða gøtuljósini. Vit skulu ikki bíða til tað gongur ímóti vetri. Lat okkum gera tað beinanvegin. Tað hevði glett mong. Tað eru tíbetur fleiri og fleiri, ið nýta eina løtu um dagin, at spáka sær ein túr.
Eg kundi hugsa mær at nevnt okkurt aftrat; men má ásanna, at eg, ein slíkan dag, tá ið sólin skínur oman og niðan, ikki kann vera annað enn væl nøgdur við umstøðurnar, ið vit vestmenningar hava.
Fíggjarvánirnar hjá kommununi eru kanska eitt sindur ivasamar beint nú. Tær eru tó ikki verri enn so, enn at tað við skynsamari stýring, uttan iva ber væl til, at halda sama tænastustøði sum áður. Vit hava jú havt tað gott mongu undanfarnu árini.
Ein dag sum í dag, tá ið sólin sær, frøðast vit um, at veturin hevur slept. Um ein góðan mánað er sambært álmanakkanum fyrsti summardagur. Bátastevnan verður eisini, áðrenn vit vita av.
Ein dag sum í dag, tá ið sólin sær so vakurt, kenni eg ikki trongd, at gremja meg um salting og kavarudding.
Veturin er av á hesum sinni. Teir dagarnir, ið vegirnir ikki vóðu saltaðir, koma ongantíð aftur.
Nú sær sólin og gøturnar eru tánaðar.
JS
stadi
Apríl 20 , 2009hví takka tit ongar myndir av stadinum uttan og frá, hevdi vilja at sæ tad hvussu tad sar útt!
Kavi
Apríl 20 , 2009Má bara spyrja: HVÍ VAR IKKI SALTAÐ FRÍGGJAMORUN 27. MARTS 2009?
Fólk ið ikki sluppu til arbeiðis til tíðina, tí ikki var koyrandi niðan barnagarðin at seta síni børn av har.
Noy...... Vestmenningar..... Hetta eiga vit at kunna gera betur, tí hetta líkist ongum.
Forvantast kann ikki at nakar tímir at flyta hendanvegin, tá tað er so keðiligt at koyra niðan barnagarð........ tað eigur at blíva saltað ALTÍÐ tá tað trongir til. Onki annað er gott nokk.
Og hví tíma at flyta niðan fjøllini at búgva?
Umsjónarmaðurin hevur greitt soleiðis frá:
Salt er ikki nakað “mirakkulmiddul”, ið fær alt, sum eitur kava at fordampa, Fríggjamorgunin kavaði illa. Ringast var ímillum 0700 og 0900, tá allur trafikkurin er, og tað ber ikki til at salta kava. Koyrilíkindini verða altíð vánalig, so leingi tað kavar illa. Vit kannaðu málið kl. 6.30 og mettu tá, at ikki var neyðugt at grava áðrenn arbeiðsdagurin byjaði kl o8oo. Sæð í bakspegilin burdu vit helst verið farnir at grava ml. Kl. 0700 og 0730, men vit vita líka so lítið sum tit, at tað gerst neyðugt, fyrrenn tað er neyðugt. Vit gera okkara besta undir teim givnu umstøðunum, men vit kunnu ikki lova, at vegirnir altíð eru táðir og kavafríir. Kavin fer altíð at órógva ferðsluna í ein vissan mun. Vil at enda biðja um umbering fyri, at svarið kemur so seint.
Hundar,kettur og bvetrarfriding
Apríl 16 , 2009
Til valid var listi, sum hevdid hundaóskil sum sídd mál. Lat okkum hoyra hvar vit tit eru komin í hesum máli. kemur man í kommununa, ja so má eisini í vísa at man heldur tad man lovar til valid. Og ein spurning:
Hvussu nógvar kettur hevur man lov at hava ?
Vetrarfriding:
Og kunnu vit rokna vit, at vetrarfridingin verdur sett ígildi í vetur.
Arbeitt verður við at fáa skil á hundaóskilinum, men vit mugu bert ásanna, at vit enn ikki eru komin á mál. Men, so leingi vit ikki hava eina avtalu við løgregluna hesum viðvíkjandi, so er leysgangandi hundar ábyrgdarøki hjá løgregluni.
Tað er eingin lóg, sum ásetur, hvussu nógvar kettur, ein hevur loyvi at hava.
Nógvir møguleikar eru fyri góðum túrum í Vestmanna, tann, tú nevnir, er avgjørt ein góður og hugnaligur túrur. Vit mugu eisini geva tær rætt í, at nógvur seyðalortur er ymsastaðni í bygdini – serliga eftir gomlu kirkjugøtuni niðan á Heygar.
Lortur
Apríl 16 , 2009Eg gekk mær ein túr eftir gøtuni frá juttu og niðan á heygar, og víðari niðan har sum geilin stóð fyrr.
Kom at enda heilt niðan til høllina, gekk yvir móti gamla skúla og so oman eftir gøtuni sum endar hjá Niels hjá John.
Alt í alt ein fínur túrur. Men har var so nógvur seyða lortur at eg fekk næstan ikki gingið, og hevði lættliga fingið uppí 3-5 trillibørur av lorti um eg vildi.....hvussu gongur við at vetrarfriða Vestmanna ?
Ein spurin ær
Nógvir møguleikar eru fyri góðum túrum í Vestmanna, tann, tú nevnir, er avgjørt ein góður og hugnaligur túrur. Vit mugu eisini geva tær rætt í, at nógvur seyðalortur er ymsastaðni í bygdini – serliga eftir gomlu kirkjugøtuni niðan á Heygar.Vetrarfriðingin hevur verið viðgjørd javnan av farnu bygdarráðunum. Málið er komið so langt, at vit hava eina hilling á, hvussu nógv vetrarfriðingin kostar, og hvar nýggja vetrarhegnið skal vera. Fíggjarligu umstøðurnar hava havt við sær, at vit ikki enn hava tikið støðu til, nær møguligt verður at vetrarfriða. Nýggja bygdarráðið fer í næstum at hava fund, har langtíðar íløguætlan verður viðgjørd, tá verður støða tikin til, hvussu vetrarfriðingini verður raðfest.
Skúlin:)
Apríl 16 , 2009Tað sær út sum onkur rættiliga er lægstur eftir skúlanum her inni:( Spell eg haldi vit hava ein sera góðan skúla, grønur ella ei. Mær vitandi gera tey í skúlanum nógv við at læra børnini um umhvørvi, at halda tað reint, vera góð við náttúruna o.a. Hvørja viku fara næmingar uppá skift út og rudda økið rundanum skúlan. Næmingarnir fáa at vita at man ikki øyðslar við pappíri, enn tá havi eg hoyrt at onkur flokkur heldur skúla uttandura.
So vítt eg veit hevur Vestmanna skúli í fleiri ár arbeitt fram ímóti at gerast grønur skúli, men hevur enn ikki fingið tað grøna flaggið, er hetta rætt? ella fari eg heilt skeivur.
Eg haldi at vit skulu vera góð við skúlan, um børnini hoyra nógv neiligt heima um skúlan halda tey at tað er so, foreldrini hava altíð rætt, ella.....?
Hetta grøna flaggið, tygum nevna, er ein evropeisk skipan, sum ikki er í gildi í Føroyum.
Annars eru vit, eins og tygum eru, sera fegin um tiltøkini, skúlin ger, til tess at halda umhvørvið reint. Hetta er eisini eitt av høvuðsendamálunum í samband við ein gørnan skúla.
Grønur Skúli
Apríl 14 , 2009Áhugavert at at hoyra Kristiannu Rein í ÚF nú ein morgunin, um hvussu man skal læra ungdómin at spara orku:
Hvat nummar bleiv Vestmanna Skúli, Føroya Grønasti Skúli ?
vevkamera
Apríl 14 , 2009Eg sakni at síggja mínu bygd inni á vevkamera ... er tað á veg aftur ?
Vevkamera
Apríl 14 , 2009Hví er ongin mynd at síggja av Vestmanna beinleiðis har í allar myndir eru runt landið,men á heimasíðuni sæst myndin av besta slag kann hetta ikki fáast aftur í rættlag
Mentan í Vestmanna
Apríl 14 , 2009Hatta er eitt fantastiskt tiltak á Bryggjuni leygarkvøldid.
Gamlar myndir og smalfilm frá Kap Farvel tídini, tad vit sum silgdu vid leingi sakna.
Vóni at kommunan gevur eitt heraklapp til tey á Bryggjuni, tí hatta er mentan so tad forslar.
Ja, hví ikki brúka Brygguna meir til slíkt.
Eitt sindur erligari
Apríl 14 , 2009Takk fyri svarið til spurningin 'Eitt sindur grønari'. Mær dámar væl henda teigin, sum tit hava fingið og eisini eiga rós fyri. Hinvegin haldi eg, at tit serliga í seinastuni eru farin at snúgva tykkum uttan um tað, ið spurt verður um. Tað hevur annars verið ein dygd við teiginum, at tit hava svarað beinrakið, opið og erligt. Eg kenni tað sum eina góða og framíjá tænastu frá kommununi, at kunna fáa svar upp á mínar spurningar hendaveg. Soleiðis eru tit við til at økja um trivnaðin hjá mær í bygdini.
Men eg fekk ikki svar upp á mín seinasta spurning um, hvat verður gjørt í Vestmanna Skúla fyri at halda hann 'grønan'. Í svarinum verða nøkur tiltøk nevnd, sum kunnu gerast. Eru hetta tiltøk, sum verða framd í verki í skúlanum ídag? Er tað eitt ynski frá kommununi, at skúlin skal vera 'grønur'?
Vit biðja teg orsakað, at vit ikki hava svarað spurningum tínum nøktandi.
Nevndu tiltøk verða stórt sæð framd í verki í dag, tó skal viðmerkjast, at umhvørvisvinarlig sápa verður brúkt til reingerð.
Tað var Finnbogi Joensen, sum tá var umsjónarmaður í skúlanum, sum átti uppskotið um at gera skúlan til ein grønan skúla. Hesum tóku bæði Bygdarráðið og leiðsla skúlans einmælt undir við.
Eitt sindur grønari
Apríl 07 , 2009Kundi Vestmanna kommuna verið við í Earth Hour næsta ár?
Hvat verður gjørt í Vestmanna Skúla fyri at halda hann 'grønan'?
Fyrispurningurin um møguliga luttøku hjá Vestmanna Kommunu í Earth Hour-tiltakinum næsta ár verður latin umhvørvisnevndini.
Niðanfyri eru nevnd nøkur átøk, sum kunnu gerast, fyri at halda ein skúla "grønan":
Høvuðsátakið fyri at gerast gørnur skúli er, at skúlin ikki skal dálkað umhvørvið!
Hetta kann gerast við:
- at læra at fara væl um umhvørvið
- at spara uppá el og hita
- at skilja ruskið soleiðis, at eitt nú matleivdir kunnu gerast til sankutøð og pappír endurbrúkast
- at brúka minst møguliga sápu
- at betra um inniumhvørvið
Góð skattainntøka
Apríl 07 , 2009Sera gleðiligt at síggja at skattainntøkan í okkara kommunu ikki er lækkandi. Hetta er uttan ivað orsakað av at í Vestmanna býr eitt sera virkið fólkaslag og at í Vestmanna ganga borgarar, kommuna og vinnulív hond í hond.
Hevði kanska veri eitt gott hugskot at sent eitt tíðindaskriv um jaligu gongdina í Vestmanna. Jalig tíðindi kunnu eggja til enn meir virkishug.
Væl arbeitt av borgarum, vinnulívi og ikki minst kommunu.
gøtulyktir
Apríl 07 , 2009hví hevur arbeiðsformaðurin, ikki longur ábyrgd av gøtulyktinum.
hví er tað umsitingin/ tekniskanevnu/tekniskileiðarin hjá kommunini sum hevur umsitingina nú.
alla arðastani er tað arbeiðsformaðurin sum hevur hetta um hendi.
eru tað samstarvs trubuleikar við arbeiðsformanninum.
man hoyrir eitt sindur um hetta her í bygdini í løtini.
hvat hevur tað kost kommunini um árið, viðlíkahald og endurnýggjan av lyktapelum.sum undanfarni el instalatørur hevur arbeitt fyri vk.
Umsjónarmaðurin hevur saman við teknisku deild eftirlit við gøtuljósunum.
Vit kenna ikki til nakrar samstarvstrupulleikar.
Umsitingin av gøtuljósunum kostaði 189.718,86 kr.
Hvør eigur havnalagi
Apríl 03 , 2009Tá eg hyggi at matrikkulkortinum av Vestmanna síggi at Firma Jóni Durhuus stendur fyri øllum havnalagnum og øllum grótbrotinum. Matr.nr 36c.
Hví er hetta so, hann kann ikki eiga alt hatta.
Ein sera væl nøgdur vestminningur
Fossá - aftur
Apríl 03 , 2009Alt gott um laðingina innanfyri, men tað er væl longri millum teir ytru brúgvaendarnar. So hugsi nú um at tað kann verða gjørt annarleiðis og allíkavæl vakurt, soleiðis at børn og vaksin framvegis kunnu koma at sjónum. Kunnu standa har og kasta við steinum :-) uttan at vera bangin um at detta í djúpan sjógv. Um borð og benkur verða sett upp á slættanum kann tað blíva heilt hugnaligt.
Tað er fyri langari tíð síðani tikin støða til at laða ímillum brúgvaendarnar - og laðingararbeiðið er byrjað.
1. apríl
Apríl 02 , 2009Veit ikki um søgan á forsíðuni í dag er ein roynd hjá Vestmanna Kommunu at spæla stuttlig, men í øllum førum haldi eg tað miseyðnast eitt sindur hjá tykkum, tí hetta er eitt alt ov f'ølsomt evni. TAKI TAÐ Í ÁLVARA
Annars eri eg sera sera undrandi um hví tit onki lata koma fram um manglandi saltning av vegunum síðsta fríggjadag. Tí eg VEIT tit mugu hava fingið nógvar nógvar fyrispurningar um hetta
Vit hava biðið umsjónarmannin um eina frágreiðing.
SSL - Har vóru tit kvik?
Apríl 01 , 2009Fín 1. apríl-søga :)
Kanska verður kø hjá Páll at máta blóðtrýstið?
gøtulyktir
Apríl 01 , 2009hvør hevði lagsta tilboðið upp á gøtulyktunar.
hvussu nógv tilboð komu inn
Biðið varð um tilboð frá tveimum arbeiðstakarum, og báðir lótu inn tilboð.
Tekniska Nevnd tilskilaði sær rætt til at velja ímillum tilboðini ella einki at velja.
Vestmanna Bygdarráð samtykti á fundi 24. mars 2009 at taka av tilboði frá ElNet við hesum grundgevingum:
- at tilboðið var greiðari
- at frágreiðing frá umboði fyri ElNet um skipan av arbeiðinum gjørdi Bygdarráðið tryggara í og við,
- at fyritøkan ætlar at keypa lyftu til arbeiðið
- at lyftan kemur at hava fasta støð her í bygdini, og tí við stuttum varsli kann brúkast til arbeiðið
- at lyftan kann arbeiða í vindi upp til í minsta lagi 15 m/sek
Gomul í Vestmanna
Apríl 01 , 2009
Kann Vestmanna kommuna upplýsa, hvussu nógv fólk í kommununi eru oman fyri 70 ár og hvussu býtið er, t.d. hvussu nógv eru: 70-80 ár, 81-90 og oman fyri 90.
Takk fyri.
Talið á eldri fólki í Vestmanna er býtt soleiðis:
Bussleiðin / bygdaleiðir
Apríl 01 , 2009Enn einaferð.
Er nakað nýtt at fratta, vit fingu at vita at ein loysn
skuldi koma seinast í hesum mánaðinum.
Nú er skjótt hálvt ár síðan bussleiðin steðgaði at koyra
inn í bygdina.
Hvussu leingi skulu vit vera gíðslar í hesum trupla málinum
sum eingin av busspassaserunum hava nakra skuld í.
Hví kunnu vit ikki fáa ta service sum vit hava havt.
Tað nýggja bygdaráðið lovaði at fáa eina loysn;
men vit bíða - verður tað ikki í ár
so verður tað kanska næstra ár.
V.h.
Ein tolin vestmenningur
Fíggjarstøðan
Apríl 01 , 2009Í samband við fyrispurning frá borgara um mál nr. 13 frá 24. mars í ár, verður greitt frá orsøkunum til vánaligu fíggjarstøðuna hjá kommununi.
Eru meirútreiðslurnar av Fjalsvegi ikki ein av orsøkunum eisini.
Har er brúkt væl meira av peningi, enn upprunaliga mett.
Fjalsvegur er ikki liðugur enn. Langt frá tí.
Hvussu nógvan pening aftrat skal kommunan nýta, áðrenn arbeiði kann sigast at vera liðugt, og hvussu stórur munur er tá á tilboðnum frá tí, ið gjørdi arbeiðið og upphæddini, ið kommunan skal gjalda?
Útreiðslurnar upp á Fjalsveg eru allar við í fíggjarætlanum, eisini møguligarar meirútreiðslur, sum bygdarráðið hevur samtykt; tí er ikki talan um óvæntaðar útreiðslur.
Kommunan hevur sett 700.000 kr av á fíggjarætlanini fyri 2009 til fyribils liðugtgerð.
Víst verður eisini til svar dagfest 27.02.2009.
Apríl 01 , 2009Hey !
Eg eri ikki serliga glað fyri at síggja starvsfólk hjá kommununi, í arbeiðstíð, skriva ymiskt á facebook. Hevur kommunan ongan politikk á hesum økji ?
VH.
Ein sum heldur at vit skulu brúka fjesbók tá í vit hava frí
Kommunan hevur álit á, at starvsfólk ikki misnýta arbeiðstíðina til privat virksemi á facebook. Í onkrum føri verður facebook nýtt sum samskiftisamboð.
Ein grønur skúli
Apríl 01 , 2009vita tit hvat tað tekur fyri at blíva stemplaður ein grønur skúli? takk fyri. heilsan frá Gøtu
At verða stemplaður sum gørnur skúli er ein evropeisk skipan, sum ikki er í gildi í Føroyum.
Men harvið er ikki sagt, at skúlar í Føroyum ikki kunnu gerast "grønir".
Hetta er ein avgerð, sum skúlin - leiðsla, lærarar og starvsfólk - sjálvur tekur, og fær góðkenda frá kommunustýrinum.
Høvuðsátakið fyri at gerast gørnur skúli er, at skúlin ikki skal dálkað umhvørvið!
Hetta kann gerast við:
- at læra at fara væl um umhvørvið
- at spara uppá el og hita
- at skilja ruskið soleiðis, at eitt nú matleivdir kunnu gerast til sankutøð og pappír endurbrúkast
- at brúka minst møguliga sápu
- at betra um inniumhvørvið
Hetta eru nøkur av átøkunum, sum kunnu gerast.
Ynskja tit at vita meira, kunnu tit ringja til Finnboga Joensen, umsjónarmann, tlf. 770129
Brenning
Apríl 01 , 2009Hey tit, eru tað ongar reglar fyri nær, hvussu og hvat ein kann brenna í oljufýringum. Haldi tað er ótrúliga (fyri ikki at brúka eitt ljótari orð) keðiligt at man ikki kann heingja klæðir út á snór, ein góðveðursdag, sum í dag, uttan at tey skulu stinka av brendaroyki, tá tey koma innaftur. Snedugt at tey sum brenna ikki eisini halda tað, (men tey vita jú nær tey skulu vaska klæðir). Um ikki ein brennipolitikkur er fyri kommununa, ber so ikki til at gera ein, so vit, sum ikki brenna, vita nær vit kunnu koyra vindeygu upp, vaska klæðir, v.m.?
Niðanfyri er sett grein 6 í kunngerð nr. 53 frá 3. mai 1994 um umhvørvisreglur (broytt við kunngerð nr. 90 frá 28. september 2007):
§ 6. Fýringsútbúnaður. Elvir oljufýrur, ovnur ella tílíkt til royk, dust, óljóð ella aðrar ampar fyri fólk, íð búgva nærindis, kann bý- ella bygda(r)ráðið geva boð um, at neyðug tiltøk skulu setast í verk til at fyribyrgja hesum.
Sambært hesi grein kann bygdarráðið geva boð um, at neyðug tiltøk skulu setast í verk til tess at fyribyrgja, at oljufýrur, ovnur ella tílíkt elvir til ampar fyri fólk, ið búgva nærindis.
Bygdarráðið fer neyvan at seta alment forboð fyri at brenna við o.l. í oljufýringum, men tygum kunnu seta tygum í samband við kommunuskrivstovuna, sum síðani tekur støðu í ítøkiliga málinum.
Fossá
Apríl 01 , 2009Hvat ætlar kommunan at gera inni við Fossábrúnna. Vóni at tit lata ein skráa verða oman til sjógvin. Er gott tá vit ganga túr, at lata børnini sleppa oman at sjónum. Ikki siga at vit kunnu fara á sandin á Fitjunum, tí har kunnu vit ikki taka barnavogn við. Er sera illa gangandi.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Leygardagin kl. 12.10 loysti “Norrøna” frá landi við kós móti Suðuroynni. Hon var nakað seinkað, men fegnir spentir hvirluvindar, sum skuldu til Hvalbiar at liggja nátt, tóktust ikki lata seg nerva av tí. Teir høvdu stóran matpakka við og taskurnar fullar av heitum klæðum
Spurnarkapping og stuttleiki umborð
Á veg suður dugdu børnini væl at fáa tíðina at ganga, – tey spældu alla møguliga staðni, forvitnaðust og luttóku í spurnarkapping, sum snúði seg um skips- og sjómannamál. Matpakkin varð etin umborð og komin til Vágs, var farið beint í bussarnar, sum bíðaðu á kaiini eftir okkum. Randi fór við fullfermdum bili til Hvalbiar, meðan hvirluvindarnir skuldu skifta buss við Magnstøðina í Trongisvági.
Full ferð á alt fyri eitt
Tá ið vit høvdu sett alt frá okkum í Roynhøllini, fóru børnini at kanna umstøðurnar. Síðan varð botnur lagdur í við millummála, og SO oman at frælsa á plenuni. Tað var bítandi kalt, so virksemið snúði seg um renning og renniøvilsi.
Hvalbingar undirhalda og læra okkum ymiskt
Tá ið vit ísakøld komu inn aftur, stóð Janus fyri okkum við ymsum spennandi, sum veruliga kveikti forvitnið. Hann hevði húkar, línu, tendrarar og tráðu við. Vit skuldu læra ymsar knútar, og tað fyrsta, hann gjørdi, var at kubba okkum hvør sín línustubba, og so vísti hann okkum framferðarhátt, og vit royndu at gera tað sama. Fyrst lærdu vit rættan knút, og síðan lærdu vit ein, sum altíð er hentur at duga, tá ið ein skal binda fyri posar og annað, sum krevur tættan knút. At enda lærdu vit knútin, sum verður brúktur at seta teym fastan í línu: øll fingu hvør sín teym við húki, og so skuldu vit draga ígjøgnum kordeilarnar á áðurnevnda línustubba og knýta. Tann síðsti var eitt sindur trupul, men øll mundu læra hinar báðar.
Eftir knútaløtuna fóru vit at eta døgurða. Foreldrini høvdu gjørt lekkra lasanju við tilhoyri, og børn og vaksin høvdu sett á borðið og pyntað við ballónum. Matarlysturin var góður, – tí lasanjan varð etin á svaðasvørði.
Síðan var dansur á skránni. Eyðbjørg – fittan konan úr Hvalba, sum hevur dansað við okkum fyrr, var aftur til dansin fús, og hon hevði veruliga tak á at læra okkum, tí tá ið hon var liðug, hildu børnini á at øva tað, sum hon hevði gjøgnumgingið.
Vit marsjeraðu, dansaðu kvikkstepp og linjudans og hugnaðu okkum av sonnum – stór sum smá. Onkuntíð kundu vit ikki lata vera við at smírast, tá ið onkur vaksin dansaðu við onkrum barni, men tað var ein stuttlig løta, sum gleddi okkum øll.
Hvirluvindar við skaldagávum
Tá ið vit eftir dansin fingu drekkamunn og kaku, fóru nakrar hvirlugentur at syngja ein sang, sum tær høvdu yrkt fyrr um dagin. Øll vóru á einum máli um, at tað var bæði væl yrkt og framført. Áðrenn vit fóru í soviposarnar, beindu tey vaksnu burt, og børnini spældu eitt sindur, men kl. 22.30 varð ljósið sløkt.
Postarenning, frælsar, gongutúrur og fantastiski sandurin
Randi fór upp tíðliga at seta postarnar kring bygdina, og tá ið hon kom aftur, vóru fólk farin at fáa sær morgunmat. Børnini spældu inni og úti, og kl. 11.00 samlaðust øll at fáa kunning um postarenningina. Tá ið bólkarnir vóru skipaðir, og øll høvdu fingið kort við teirra rutu, hildu børnini avstað í allar ættir. Tey vóru røsk og ágrýtin, og hálvan annan tíma eftir byrjan komu tey síðstu á mál. Uppgávan snúði seg um tólv postar, sum tey skuldu finna, og væl gekst í hond, tí tað eydnaðist næstan øllum at finna allar.
Síðan ótu vit ein breyðbita, og tey vaksnu riggaðu matpakka til at hava umborð á “Smyrli”. Síðan fóru vit at frælsa á plenuni, og fittu hvalbingarnir, sum vóru við okkum til postarenningina, vóru eisini á plenuni og kastaðu flogspjót og runnu forðarenning við okkum. Síðan fóru vit inn at taka viðførið út í tún og ótu millummála uttanfyri, meðan tey vaksnu ruddaðu og sópaðu.
Nøkur foreldur høvdu fingið tað hugskot at fara til gongu til Sandvíkar. Hetta kláraðu tey upp á hálvan annan tíma,og vit reyðum kjálkum og eitt sindur pøst fingu tey drekkamunn saman við hinum, tá ið millummálin var fyri.
Heimferðin
Klokkan hálvgum fimm kom fyrsti bussurin eftir einum parti av ferðalagnum, og tá ið “Smyril” loysti frá Krambatanga, var allur riðilin umborð. Næstan alt fyri eitt frættist, at realitystjørnan Gustav var umborð, og fleiri fóru at leita eftir honum, men uttan úrslit.
Túrurin norður gekk væl, og børnini hugnaði sær á ymsan hátt: summi spældu kort, onnur prátaðu, nøkur gingu runt og forvitnaðust, og onnur fingu sær ein lúr. Tá ið “Smyril” legði at, fingu børnini ferðaseðlar frá Louisu og so oman á Farstøðina til foreldrini, ið tóku móti.
Ein fín ferð, sum bert ber til við góðum foreldrastuðli og børnum, sum duga at vera saman


text:
Bjørn Kalsø stillar upp fyri Sambandsflokkin
15. august 2015
Á fundi í Norðoya Sambandsfelag mikukvøldið 12. august boðaði Bjørn Kalsø, landsstýrismaður frá, at hann eftir áheitan frá felagnum hevur gjørt av at stilla upp til løgtingsvalið 1. september.
Bjørn Kalsø sigur, at komandi valskeið verður sera avgerandi, tí tá tað gongur við búskaparliga, er umráðandi ikki at missa fótafestið, soleiðis sum fleiri av hinum politisku flokkunum altíð gera.
Ein av stórstu avbjóðingunum verður framhaldandi at skapa vinnuligan vøkstur, og at halda aftur í útreiðsluvøkstrinum, soleiðis at Landskassin fær eitt mugnagott yvirskot komandi árini, so farast kann undir at gjalda niður skuld. Hetta eigur at verða gjørt samstundis sum heilsuøkið, skúlaøkið, samferðsluøkið og onnur týðandi vælferðarøki verða útbygd og hildin á einum høgum støði, sigur hann.
Bjørn Kalsø er 49 ár, er útbúgvin húsasmiður og lærari. Hann er giftur og eigur tríggjar synir og eina abbadóttur. Harumframt er hann bóndi á Syðradali K.
Hann stillaði fyrstu ferð upp í 2004, tá hann gjørdist landsstýrismaður í fiskivinnumálum. Frá 2008 – 2011 sat hann í Løgtinginum og var m.a. limur í Fíggjarnevndini og í Vinnunevndini. Seinastu fýra árini hevur hann verið landsstýrismaður í útbúgvingar og mentamálum. Bjørn Kalsø hevur eisini royndir frá kommunupolitikki. Hann var borgarstjóri í Húsa Kommunu í tvær setur frá 1996 – 2004.
Norðoya Sambandsfelag fegnast um, at Bjørn Kalsø stillar upp, og vónar at hann fær dygga undirtøku á valinum, tí royndirnar hava víst, at hann hevur evnini at samstarva og at fremja politisk mál bæði í Løgtinginum og sum landsstýrismaður.
Hetta skeiðið hevur talið av lesandi verið methøgt, og útboðið av útbúgvingum hevur ongantíð verið so fjølbroytt í Føroyum sum nú. Bæði á miðnámsskúlaøkinum, yrkisútbúgvingarøkinum, innan maritimar útbúgvingar og aðrar hægri útbúgvingar eru nýggjar viðkomandi útbúgvingar bodnar út, og aðrar eru á veg. Fleiri nýggj skúlatilboð til ung við serligum avbjóðingum, sum als ikki eru komin upp á tal fyrr, eru sett á stovn, og ætlan er gjørd um, hvussu tørvuri á hesum øki verður nøktaður komandi árini. Lestrarstuðulin til lesandi við børnum er hækkaður og fleiri stórar og neyðugar útbyggingar eru gjørdar á skúla- og mentanarøkinum.
Norðoya Sambandsfelag
RN
Aftur


text:
Tilmeldingarlistin til FM í inniróðri 2018
Dagført 9. mars kl. 21.45
Her eru nøvnini á teimum, ið eru tilmeldað FM í inniróðri 10. mars 2018. Um so er, at onkur manglar á listanum, vinarliga sendið ein mail til rsf@rsf.fo, upplýsið navn, føðidato og felag, um tit skulu rógva einkultstart, liðkapping ella bæði, um tað er lættvekt ella tungvekt. Til liðkappingina skulu vit vita nøvnini á øllum rógvarnum á bátinum og navni á bátinum (liðnum).
Mikukvøldið 7. mars 2018 uml. kl 21 kemur startlistin út og nærri kunning um kappingina.
TILMELDINGARLISTEN (tilmeld.roning.dk)
Onnur kunning
Innviging: Allir lættvektarar og allir luttakarar í liðkappingini (børn og vaksin), skulu vigast. Viging verður í tíðarskeiðnum 08:00 til 09:30. Ongin viging verður seinni um dagin!
Tann endaligi luttakaralistin og tíðinar, nær teir ymisku bólkarnir byrja, síggjast via leinkjuna omanfyri.
Tað verður møguligt at keypa kaffi, te, sunkist, kaku og toast úti í gongini. Tað er liðið hjá G10 hjá Neistanum, ið selja í sambandi við, at tey skulu til Partille Cup í summar.


text:
Reglur
Matur/matpakkar: 80% av matpakkanum eigur at vera góður kostur. Dømi: Rugbreyð við viðskera, viðskerin til rugbreyði kann eisini vera sjokoláta viðskeri, ella smyrjiðsjokoláta, døgurða restir og grønmeti. Barni kann hava okkurt lekkurt í matpakkanum, men eigur tað bert at fylla 20%.
Nudlur:
Vøggustovubørnini ongar nudlur við, tí tað riggar ikki so væl við nudlum til so smá, mesta fer á gólvið og barni etur ov lítið.
Barnagarðsbørn kunnu hava nudlur við, men altíð ordiligan matpakka eisini.
Frítíðarskúlabørn ongar nudlur við, starvsfólki kókar onkuntíð pasta til frítíðarskúlabørnini.
Saft/sodavatn: ikki er loyvt at hava saft/sodavatn, /juice/sunkist við á stovnin, vit fáa vatn, mjólk + te munn at drekka hvønn dag + onkuntíð saft
Slikk/tyggigummi: barni eigur ikki at hava slikk og tyggigummi við á stovnin. Til føðingardagar gera vit undantak, tá kunnu børnini bjóða eitthvørt.
Morgunsangur/morgunmøti: Vit hava morgunsang/morgunmøti kl. 09.40 tá er best um øll barnagarðs og vøggustovu børnini eru komin.
Leikur við:
Góðu tit í varða av børnunum, starvsfólkið átekur sær ikki ábyrgd av leikum barni hevur við, og kunnu ikki leita eftir øllum leikum, ið barni hevði við tá barni verður avheinta.
Rulliskoytur + hjálmur kunnu takast við, men um tað ikki riggar at rulluskoyta verður í garðinum, fáa tit nýggj boð um tað, ábyrgdin er, sum við øllum leikum.
Leikur, ið ikki eru loyvdar at hava við:
Eingi vápn tí børnini finna sjálvi uppá vápn á stovninum, og vit eiga træ byrsur og annað.
Súkklur, ið børnini eiga kunnu ikki koma inn í garðin
Felags reglugerð fyri Barnahúsið Imba.docx


text:
18. august 2017Nr. 121
Kunngerð um broyting í kunngerð um lestrarstuðul
(Broyta ásetingina um skúlagjaldsstuðulin til lesandi í Norðurlondum og stuðul til aspirantskipanina)
§ 1
Í kunngerð nr. 107 frá 25. august 2011 um lestrarstuðul, sum broytt við kunngerð nr. 97 frá 2. juli 2013, kunngerð nr. 91 frá 29. august 2014 og kunngerð nr. 83 frá 16. august 2016 verða gjørdar hesar broytingar:
1. Inngangurin verður orðaður soleiðis:
“Við heimild í § 2, stk. 3, § 4, stk. 3, § 5, stk. 2, § 7, stk. 5, § 8 a, stk. 3, § 9, stk. 2, § 12, stk. 5, § 16, § 20, stk. 5 og § 22, stk. 4 í løgtingslóg nr. 36 frá 3. mai 2007 um lestrarstuðul, sum seinast broytt við løgtingslóg nr. 74 frá 29. mai 2017, verður ásett:”
2. Í § 1, stk. 1 verður “skiparaaspirantur” broytt til: “aspirantur”.
3. Í § 4 verður stk. 5 strikað.
Stk. 6 verður eftir hetta stk. 5.
4. § 14, stk. 2 verður orðað soleiðis :
”Stk. 2. Studni veitir bert stuðul til livikostnað í Norðurlondum í serstøkum førum sbrt. § 5 í løgtingslógini, og bert tá talan er um hægri heiltíðarlestur, og tá SU ikki veitir stuðul. Stuðul til lesandi í Danmark verður veittur í samráð við ráðgevandi nevndina hjá Studna. Í hinum Norðurlondunum verður stuðulin veittur, um útbúgvingin er góðkend sum stuðulsheimilað av lestrarstuðulsstovninum í norðurlandinum, har tann lesandi lesur, og lestrarstuðulsstovnurin í norðurlandinum veitir stuðul til livikostnað til teirra borgarar.”
5. § 14, stk. 3 verður orðað soleiðis:
“Stk. 3. Studni veitir bert stuðul til skúlagjald í Norðurlondum í serstøkum førum sbrt. §§ 5 og 13 stk. 3 í løgtingslógini, og bert tá talan er um hægri heiltíðarlestur, og tá SU ikki veitir stuðul. Stuðul til lesandi í Danmark verður veittur í samráð við ráðgevandi nevndina hjá Studna, og kann í ávísum førum veitast, hóast SU partvís veitir stuðul. Í hinum Norðurlondunum verður stuðulin veittur, um útbúgvingin er góðkend sum stuðulsheimilað av lestrarstuðulsstovninum í norðurlandinum, har tann lesandi lesur, og lestrarstuðulsstovnurin í norðurlandinum veitir stuðul til skúlagjald til teirra borgarar.”
6. Í § 14 verður sum stk. 4 sett:
“Stk. 4. Studni kann í serligum førum eftir at hava ráðført seg við Ráðgevandi nevndina hjá Studna gera undantøk frá ásetingum í hesi grein.”
§ 2
Henda kunngerð kemur í gildi dagin eftir, at hon er kunngjørd og hevur virkna frá 1. august 2017.
Mentamálaráðið, 18. august 2017
Rigmor Dam (sign.)
landsstýrismaður
/ Poul Geert Hansen (sign.)


text:
- Tíðindi, mentan og ítróttur
Lógarbroytingin fer at skaða ferðavinnuna
Tak niður
Fólk, sum ætla sær til Føroya at ferðast, setast aftur, um tey ikki kunnu leiga bil her.
Lógarbroytingin um meirvirðisgjald á leigubilar, sum verða seldir, fer at gera, at færri ferðafólk koma til Føroya.
Tað sigur formaðurin í Ferðavinnufelagnum, Árni Olsen.
Hann heldur, at í staðin fyri at fara eftir leigubilamarknaðinum, øllum sum hann er, átti landsstýrið at farið eftir teimum fáu, sum misbrúka lógina.
Ferðavinnufelagið hevur biðið Fíggjarnevndina um at sleppa til orðanna har.
Ferðavinnufelagið hevur skrivað til Fíggjarnevndina og biðið um fund, tí felagið vil sleppa at siga sína hugsan um ætlanina hjá landsstýrinum at broyta lógina um meirvirðisgjald, so bilasølur skulu gjalda meirvirðisgjald fyri seldar bilar, sum upprunaliga eru skrásettir sum leigubilar.
Uppskotið fær álvarsamar avleiðingar fyri ferðavinnuna, sigur Ferðavinnufelagið.
Útvarpið hevur roynt at fáa viðmerkingar frá bilasølum og bilútleigarafyritøkum.
Eingin, sum vita hava tosað við, vil gera viðmerkingar.
Tó siga fleiri, at lógarbroytingin fer ikki at ávirka tey, tí tey brúka leigubilarnar so mikið leingi.
Sí eisini


text: Bretsku Lewis Gordon Pugh svam sum kunnugt 1 kilometur tvørtur um eitt vatn uppi á Mount Everest, til at vísa á at eisini har bráðna jøklarnir av veðurlagsbroytingunum, so mikið at til ber nú at svimja har. Hann vísir her í videoini niðanfyri á vandan fyri alheims kreppu, nú triðja hvørt menniskja á klótuni er í vanda fyri at tróta drekkivatn. Og greiðir so sum fyrr ógvuliga litríkt frá sjálvum túrinum, har hann hesuferð skuldi svimja so spakuliga sum gjørligt í ískøldum vatni, til ikki at kvalast av iltmangul.


text:
Orð: Lizzie Edwards
Lag: John R. Sweney
Týtt: Victor Danielsen
1. Eg má hava Jesus við mær,
eg má styðjast til hans arm,
eg má vita, hann er hjá mær,
eg má hvíla við hans barm.
Niðurlag:
So skal sálin óttast ei,
tá eg tori hvørja leið,
tá skal hjartað honum siga
eina ja og ikki nei.
2. Eg má hava Jesus við mær,
besta trúgv mín veik bert er;
troystarorð kann Jesus tala,
sum ei nakar annar ger.
3. Eg má hava Jesus við mær,
allar staðir, alla tíð,
gjøgnum toku, gjøgnum sólskin,
gjøgnum storm og ódn og stríð.
4. Eg má hava Jesus við mær,
hann má vegin vísa mær,
til í høgu Himmalhøllum
sál mín loyst hann sjálvan sær.


text:
Åh Jógvan, åh Jógvan
Hví stendur tú har...?
Åh Jógvan, åh Jógvan
Tú hevur havt ríkiligt av tíð at gera tær eina meining um NUMO-leistin. Tú hevur eina stóra umsiting og eitt stórt býráð. Har skuldi onki verið til hindurs fyri, at Klaksvíkar kommuna møtti upp í rættarnevndini til hoyring fríggjadagin.
Tú hevði væl saktans ikki styttri skotsbrá enn hinar kommununar, sum hava so at siga onga umsiting í mun til tína.
Tú sigur í Degi og viku, at tú hevur onki frætt aftur. Tú møtti ikki upp til hoyring og bleivst biðin um at senda skriv, so nevndin kundi avgreiða málið, men heldur ikki har vóru tit skjót í vendingini. Og nú tosar tú um býráðsfund og nýggja innkalling. Og summarferian byrjar 25. apríl?
Hvat er tað, sum hevur tín áhuga at drýggja málið, so tingið fer í summarfrí uttan at fígging er funnin til tunlar til tvær bygdir(Árnafjørð og Svínoy) í tíni egnu kommunu og hinar bygdirnar norðanfyri?
Hallgerð Akurstein


text:
Orð: Boethia Thompson
Lag: James Langran
Týtt: Victor Danielsen
1. Harri, tú ert her til staðar
við títt egna borð í dag!
Dýrabart er her at savnast,
eingin rætt kann virða tað;
dýrar stundir her vit funnu,
ivin burtur, Harrin nær,
dýrt frá øllum deyður vera
og hugtikin bert av tær.
2. Glað og trygg, tí tú ert nær, og
eina leidd av Andanum,
hvílandi í tínum friði
taka vit av minnunum,
taka hesi dýru tekin
um tín stóra kærleika,
um títt likam og um blóðið,
um tín deyð á Golgata.
3. Áh, hvør dýrt teg so at síggja
her í minnum, sum tú beyð,
gjøgnum kalikin, tú signar,
og ígjøgnum hetta breyð!
Harri, síggj, vit savnast saman,
limir um várt eina høvd,
eitt við øllum tínum børnum,
hvar á fold tey eru stødd!
4. Og vit vita, sum tú lovar,
tú vilt sjálvur vera nær,
hvørja ferð, vit um teg savnast,
til at gleðast bert í tær;
størsta vónin er tó eftir
fyri hjørtu bíðandi:
Skjótt vit um teg sjálvan sita,
ei um hesi minnini.


text:
- Tíðindi, mentan og ítróttur
Handilsbankin í Klaksvík lat ongantíð upp
Tak niður
Visti tú, at í býráðshúsinum í Klaksvík standa ikki færri enn tvær stórar bankaboksir, sum ongantíð hava skuggan av pengaseðlum?
Húsini vórðu bygd sum skrivstova hjá einum reiðaríi.
Eigarin hevði stórar ætlanir.
Hann ynskti at stovna ein banka í stovuhæddini.
Hann náddi at gera hølini og at flyta tvær stórar bankaboksir inn í bygningin.
Skelti við heitinum hjá Handilsbankanum varð eisini liðugt; men tað kom ongantíð upp at hanga.
Virksemið steðgaði upp, og býráðið yvirtók húsini.
Men leivdirnar frá reiðarínum og frá bankanum liggja har enn.


text:
Sum nakað nýtt bjóðar KVF við hesum framleiðsluna av eini útvarpssending alment út til persónar og fyritøkur við røttu førleikunum at átaka sær fyri eitt fast gjald fyri hvørja sending.
Talan er um nýggja útvarpssending í vetrarskránni 2018/19, sum vikuliga skal viðgera allan tíðindaflutning í Føroyum. Niðanfyri er ein nærri lýsing av sendingini og útboðnum.
Arbeiðsheiti: Pressan
miðil: Útvarp/heimasíða
Hvat: Ein vikulig útvarpssending í vetrarskránni 2018/19, t.e. frá 1. september 2018 til 1. juni 2019.
Longd: 55 minuttir.
Innihald: Áleið 25 minuttir frammanundan framleitt innihald og 30 minuttir beinleiðis kjak við skiftandi panelluttakarum.
Játtan: 5000 kr. pr. sending
Staðseting: Aktuelt, Kringvarp Føroya
Redaktionel ábyrgd: Aktuelt
Krøv til tilboðsgevara
Journalistiska útbúgving. Minst trý ára royndir á eini tíðindaredaksjón. Royndir við útvarpsjournalistikki. Gott føroyskt mál, góða útvarpsrødd og gott innlit í føroyskan journalistikk.
Lýsing: Sendingin skal viðgera tíðindini í vikuni og týðandi rák í journalistikki. Stríðið millum journalistar, lobbyistar, spunasmiðir og politikarar um, hvør skal definera veruleikan er harðari enn nakrantíð áður. Lesarar, lurtarar og hyggjarar vera í dag undirdíktir í mótsigandi tíðindum, tíðindaskrivum, facebooknotum og beinleiðissendingum (facebook Live, youtube os.fr.).
Tíðindamiðlar eru regluliga fyri atfinningum – bæði frá øðrum tíðindamiðlum og frá makthavarum, sum við sosialum miðlum í dag kunnu velja journalistar og miðlar frá, tí teir hava fleiri lesarar á egnum profilum enn tíðindaportalar hava.
Verturin á sendingini skal við kønari fakligari hond leiða lurtaran gjøgnum tíðindameldurin og avdúka vánaligan journalistikk, spuna, følsk tíðindi og marknaðarføring dulklødd sum tíðindi.
Umframt sjálva útvarpssendingina skal tilboðsgevarin gera eitt reyp ella ein brellibita um komandi sendingina, sum kann sendast í 1-2 dagar frammanundan. Eisini skal ein stutt lýsing í teksti gerast av sendingini hesa vikuna, sum kann leggjast á sosialu miðlarnar.
Eftir ætlan verður sendingin send fríggjadag fyrrapart, men tað er møguligt at broyta hesa ætlan, um ynski er um tað.
Sendingin skal vera í samsvari við grundvirðini fyri journalistikki í Kringvarpi Føroya.
Krøv til tilboðið
• Eina lýsing av hvussu tú kundi hugsað tær at lagt sendingina til rættis í mun til val av panellutakarum, val av evnum, samstarv við redaktør og leiklutin hjá vertinum.
• Eitt yvirlit yvir royndir tínar sum journalistur.
Kringvarp Føroya veitir
• Upptøkuhøli
• Atgongd til savn
• Útgerð
• Ljóðtøkning
• Redaktør
KVF tilskilar sær rættin til at leggja dent á yrkisføri og persónsmensku hjá verti og á veitingartrygd.
KVF tilskilar sær somuleiðis rættin at vraka øll innkomin tilboð.
Freistin at bjóða seg fram at gera sendingina er 15. juni 2018.
Um tú hevur spurningar til útboðið, kanst tú venda tær til Heina Gaard, virkandi deildarleiðara á Aktuelt, á fartlf 296554 ella teldupost hg@kvf.fo.


text:
“Vegurin sum arbeiðspláss” skeiðið, sum verður 19. og 20. november, er longu fullteknað. Tí verður skipað fyri enn einum skeiði tann 3. og 4. desember.
Skeiðið verður hildið av EUC Nordvest á Hotel Tórshavn mánadagin 3. og týsdagin 4. desember. Kostnaðurin er 3.995 kr. Tó fáa limir í Føroya Handverksmeistarafelag og Føroya Arbeiðsgevarafelag skeiðið fyri 3.295 kr. – 8 pláss eru eftir.
Melda til á industry@industry.fo við at upplýsa á skeiðsluttakara:
Navn
Føðingardag
Teldupost
Fyritøku
Er skeiðsluttakari limur í Føroya Handverkarafelag ella Landsfelag Handverkaranna og í starvi hjá limi í Føroya Handverksmeistarafelag, hevur skeiðsluttakarin rætt til stuðul úr Eftirútbúgvingargrunninum Vitan.


text:
Eg haldi at henda myndin er tikin á Løgmansskrivstovuni beint eftir løgtingsvalið í 2002. Eg var floksskrivari hjá Sambandsflokkinum, og var við Lisbeth L. Petersen og tosaði við Anfinn Kallsberg, løgmann, um møguleikarnar at skipa samgongu.
Í Norðurlandaráðnum eri eg limur í "flokkinum", sum kallast Midtergruppen. Henan myndin er tikin í Oslo í januar 2012.
Fundur í "Mittengruppen" í Norðurlandaráðnum (Oslo januar 2012)
Tað er ikki so at stríðast ímóti Lars Løkke Rasmussen. (Fótbóltsdystur í gundadali millum Sambandsflokkin og Venstre í august 2009).
Liðið hjá Sambandsflokkinum
Í oktober 2009 vóru eg og aðrir løgtingslimir í Moskva
"Kammeratar" hittast
Í práti við Kára á Rógvi
Ólavsøkan 2010. Uppstillingin er ikki tann besta - tey stóru á aðrari síðuni og tey smærru á hinari :-)
Í november 2010 umboðaði eg Sambandsflokkin á landsfundinum hjá danska Vinstra-flokkinum
Veljarafundur í Skálafirði 20. okt. 2011 (mynd: Hjalmar Jóhan Juul)
Eg og Hans Kristian (Gissa), bróður, á landsfundi hjá Sambandsflokkinum 14. arpíl 2012.
Mynd: Sosialurin
Norðurlandaráðsfundur í íslendska altinginum í apríl 2012.
Eitt sum eg minnist frá hasum fundinum er, at ein hundur lá undir borðinum, har vit sótu. Helgi Hjørvar, sum situr við mína vinstru lið, er blindur, og tað var hansara førarahundurin, sum lá har.
Uttanlandsnevndin á vitjan í bretska parlamentinum mai 2012
Uttanlandsnevndin á vitjan í skotska parlamentinum i Edinburgh (mai 2012)
Inni í skotska parlamentinum
Inni hjá IMO í London
Í ES-parlamentinum í Brússel (mai 2012)
Seinastu restirnar av Berlinmúrinum (uttanfyri ES-parlamentið í Brússel)
Í juni 2012 var eg við "velfærdsudvalget" hjá Norðurlandaráðnum í Brússel og Geneve. Hendan myndin er tikin uttanfyri høvuðsskrivstovuna hjá WHO í Geneve
Inni í Evropaparlamentinum í Brússel (juni 2012)
Rundvísing í gamla býarpartinum í Geneve (juni 2012)
Her bleiv Jean-Jacoues Rousseau føddur tann 28. juni 1712. - Og her stóðu vit á kvøldi tann 27. juni 2012.
Tíðin gongur (inni hjá WHO)
Inni hjá WHO
Temasessión í Norðurlandaráðnum (Stokkholm apríl 2013). Aftanfyri meg sita Kim Andersen úr danska Venstre og Anders Anderson úr svenska Kristendemokratiska flokkinum. Vit eru allir partur av Mittengruppen í Norðurlandaráðnum
Í august 2013 var Oddbjørg við mær í Íslandi, har eg var á summarfundi hjá Mittengruppen hjá Norðurlandaráðnum. Her eru vit til døgura í Perluni saman við íslendska forsætismálaráðharranum
Í sambandi við politisku ósemjuna um Eysturoyartunnilin, varð skipað fyri einum pallborðsfundi í Løkshøll tann 31. august 2013.
(mynd: Netavísin)
Á røðarapallinum í norska Stórtinginum. Norðurlandaráðið, oktober 2013.
Í Norðurlandaráðnum ber til at seta ráðharrum úr hinum norðurlondunum fyrispurningar. Her fær svenski samstarvsmálaráðharrin Ewa Bjørling ein spurning um ES-handilsforðingarnar móti Føroyum.
Í desember 2013 var ES-komiserurin Maria Damanaki á vitjan í Føroyum. Her er hon og vitjar uttanlandsnevndina í løgtinginum.
Ólavsøka 2014


text:
Forritið, ið ger heimasíður taluvirknar, tvs. at allur tekstur verður gjørdur um til talu, so øll kunnu "lesa" síðuna. Á henda hátt fáa øll lisið kunning og tíðindi, og eigarar av heimasíðunum kunnu vera tryggir um, at teirra boðskapur røkkur øllum.
doc-Reader, eykaforrit, ið kann lesa øll skjøl, ið møguliga eru á heimasíðuni. Hesi fílusløg kunnu lesast upp: PDF, DOC, DOCX, XLS, XLSX, RTF, ODT og EPUB. Sí dømi klikk á ímyndina-->.
form-Reader, eykaforrit, ið ger tað møguligt at lesa tekstin upp í innskrivingar feltum í online formularum, tvs. tá brúkari fer inn á feltið, verður sagt, hvat skrivast skal. Tá farið verður til næsta felt, verður fyrra feltið upplisið, og hareftir greitt frá, hvat skal skrivast í næsta felt.
Ongin heimasíða er fullgjørd uttan taluvirkni!
Sí videodemoir niðanfyri:


text:
Nývald nevnd í Eysturoyar Tjóðveldisfelag
Hóskvøldið 22. apríl møttu nógv fólk til ársaðalfund hjá Eysturoyar Tjóðveldisfelag í Hæddini í Saltangará.
Eftir nevndarvalið greiddu Høgni Hoydal og Ingolf S. Olsen frá teimum málum, sum flokkurin hevur avrikað og arbeitt við í samgonguni. Aftaná varð eitt gott og gevandi orðaskifti og týðuligt var, at fólk gleða seg til at fara til flokstingið í Klaksvík tann 6. og 7. apríl.
Nývalda nevndin:
Hallur Elingsgaard, formaður
Súni í Hjøllum, næstformaður
Dánjal Vang, skrivari
Herbert Olsen, peningarøkil
Bernhard Samuelsen
Dia Ellindsson
Tóki Høghamar
Aðalstjórnarumboð
Hallur Ellingsgaard
Súni í Hjøllum (varalimur)


text:
Tingmál
Sjóvinnustýrið verður bygt á Giljanesi
Tað verður gjørt nú. Stovnurin fær sítt egna hús, og tað verður á Giljanesi í Vágum. Í grein á VP seinnapartin staðfestir Jørgen Niclasen, formaður í Fólkaflokkinum, at byggingin av nýggjum Sjóvinnustýri í Vágum er skorðin burtur í fíggjarlógaruppskotinum fyri 2019, sum varð lagt fram fyrrapartin. Tað er beinleiðis ósatt. Sjóvinnustýrið verður bygt á Giljanesi. Grundstykkið verður keypt í næstum, og pengar eru settir av til tað og byggifyrireiking í fíggjarlógaruppskotinum. Sjóvinnustýrið verður bygt har, og onki annað kemur upp á tal. Tað er rætt, at í fíggjarlógaruppskotinum, er sjálv byggingin drýggjað nakað – kanska eitt ár. Hetta sama er gjørt við fleiri aðrar smærri og størri byggiíløgur, sum eru stungnar út í kortið, men sum ikki er farið undir at fremja í verki enn. Vónandi fer tað undir fíggjarlógarviðgerðini at eydnast at finna eina loysn, so tað kortini ber til at halda upprunaliga ætlaða tíðarleistin fyri byggingina av nýggja Sjóvinnustýrinum. Fyrsta stigið verður tó beinanvegin at fáa broytt sjálva verklagslógina fyri byggingina av nýggja Sjóvinnustýrinum. Hon skal broytast, soleiðis at tað kemur at standa í sjálvum lógartekstinum, at Sjóvinnustýrið undir øllum umstøðum skal byggjast í Vágum. Í verandi lógarteksti er nevniliga ikki nágreinað, júst hvar tað skal byggjast. Gaman í stendur tað í viðmerkingunum til lógina og er undirskilt í byggiskrá og øðrum tilfari, men tað er ikki rist í stein í sjálvum lógartekstinum. Tað verður tað nú. Í síni grein leikar Jørgen Niclasen annars í um alt í senn. Við tí úrsliti, at boðskapirnir hjá honum í heilum renna frontalt saman. Hann øtast eitt nú yvir, at landsalmennu útreiðslurnar sum heild bara spola avstað, og í sama andadrátti finst hann at, at tað verður roynt at halda aftur. Jørgen Niclasen eigur sín part av æruni fyri, at táverandi Skipaeftirlitið var staðsett í Vágum, tá tað í 2002 varð heimtikið sum føroyskt málsøki. Tað skal hann eiga. Men síðani hevur stovnurin, sum eftir samanleggingina við Skipaskrásetingina og FAS í 2010 bleiv til Sjóvinnustýrið, rikist sum bukka ímillum sengur her vesturi. Fólkaflokkurin hevur rátt fyri borgum at kalla uttan íhald síðani heimtøkuna, og til henda samgongan tók yvir. Tey gjørdu tó absolutt onki til frama fyri at útvega stovninum rímiligar hølisumstøður. Ingolf S. Olsen løgtingsmaður, Tjóðveldi ...Les meira
Lyfti verða hildin
Í grein á netmiðlunum tvíheldur Jacob Vestergaard, fyrrverandi fiskimálaráðharri, um, at fiskimaðurin er villeiddur av núverandi fiskimálaráðharra og samgonguni, tí reiðararnir eftir øllum at døma aftur eru farnir at draga uppboðssølugjaldið frá avreiðingarvirðinum, áðrenn manningin verður avroknað. Tað er tó við vissu ikki av umsorgan fyri manningunum, at Jacob Vestergaard letst ilskast inn á, at tær skulu rinda fyri at fiska. Fólkaflokkurin hevur ongantíð havt ætlanir um nakað annað. Manningarnar blivu ongantíð undantiknar í nøkrum av teimum veiðigjøldunum, sum vóru ásett, meðan júst Jacob Vestergaard var fiskimálaráðharri, og flokkur hansara hevur fleiri ferðir sligið fast, at hann ætlaði at halda áfram eftir sama leisti. Lyftið er um veiðigjaldið Tað er heldur ikki rætt, tá Jacob Vestergaard ákærir samgonguna fyri at villeiða fiskimenninar. Ongin er villeiddur, men rætt skal vera rætt, partar av prosessini eru seinkaðir. Jacob Vestergaard byrjar grein sína soleiðis: ”Tað bleiv sagt týðuliga og klárt, manningin skuldi onki rinda fyri tað, sum bleiv keypt á uppboðssølu.” Well, um so er, so má tað vera onkur í andstøðuni, sum hevur sagt tað, ella onkur heilt annar, tí tað sum samgongan hevur sagt, er, at manningarnar ikki skulu vera við til at rinda veiðigjaldið. Veiðigjaldið er tað gjaldið, sum grundað á eina roknaða tilfeingisrentu verður lagt á fiskiskap, sum IKKI eru fevndur av uppboðssølu. Og tað er so nógv tann størsti parturin av samlaða føroyska fiskiskapinum – 100 prosent av botnfiskiskapinum undir Føroyum og Íslandi, 85 prosent av øllum øðrum fiskiskapi undantikið svartkjaftafiskiskapi, har 75 prosent eru fevnd av veiðigjaldi. Allur hesin fiskiskapur kemur ikki nær námind nakrari uppboðssølu, og manningarnar skulu heldur ikki rinda nakað veiðigjald fyri hann. Lyftið verður hildið Tí lyftið um veiðigjaldið fer at verða hildið. Tað er í veruleikanum longu hildið í sjálvari lógini um sjófeingi, har tað í § 13, stk. 4 stendur soleiðis: ”Fyri rættindi, latin sambært hesi løgtingslóg, tó undantikið rættindi sambært §§ 14-18, rindar rættindahavari veiðigjald samsvarandi tilfeingisrentuni, ið verður ásett í serstakari løgtingslóg. Gjaldið fer í landskassan ella í Búskapargrunn Føroya.” Men henda ásetingin forðar helst ikki einsamøll fyri møguligum sáttmálatrætum um, hvørt veiðigjaldið er loyvdur frádráttur – altso um reiðararnir/rættindahavararnir kunnu draga tað frá avreiðingarvirðinum, áðrenn manningarnar verða avroknaðar. Tað fer lógin um veiðigjald hinvegin at forða fyri. Lógin kemur í heyst Tíverri eydnaðist tað ikki at fáa samtykt lógina um veiðigjald í hesi tingsetuni, og tí datt uppskotið burtur. Men tað skal leggjast fram aftur og avgreiðast so skjótt sum til ber í næstu tingsetu, ið byrjar á ólavsøku. Og ásetingarnar, sum tryggja, at hýrurnar ikki ávirkast av veiðigjaldinum, verða tær somu sum í gamla uppskotinum – nevniliga at rættindahavararnir kunnu draga hýrurnar frá í útrokningargrundarlagnum fyri veiðigjaldinum. Ongar beinleiðis ásetingar eru hinvegin um, hvør skal rinda uppboðssølugjaldið, hvørki í nýggju lógini um sjófeingi ella í burturdotna uppskotinum til lóg um veiðigjald. Ásetingar um, hvør skal rinda uppboðssølukostnaðin, eru ikki við, tí vit í samgonguni virða frælsa samráðingarrættin. Valla høvdu hvørki reiðarar ella manningarfeløg verið fegin, um tey fullkomiliga vórðu tikin av ræði, og øll viðurskifti, sum vanliga eru upp til sáttmálapartarnar at greiða, bara blivu ásett við lóg. Munur á gjøldum Ein kann so í tí ljósinum sjálvandi spyrja, hví tað er so umráðandi at áseta við lóg, hvør skal rinda veiðigjaldið, men ikki uppboðssølugjaldið. Sum longu nevnt, er tað tó soleiðis, at lógin um sjófeingi...Les meira
Røðan hjá Ingolf S. Olsen til 1. viðgerð av pensjónsnýskipanini
Harra formaður Eg fegnist um, at tað er eydnast at koma higar til, at vit nú viðgera eina pensjónsnýskipan her í Løgtinginum. Og havandi í huga, hvussu leingi tað hevur verið tosað um hetta, og arbeiðsbólkar hava arbeitt við hesum, uttan at nakað spurdist burtur úr politiskt, ja, so eri eg ikki sørt errin av, at vera partur av hesi samgonguni, sum saman við Sjálvstýri og vónandi øðrum við, megnar at bera eisini hesa nýskipanina ígjøgnum. Tá fleiri skulu semjast, kunnu onkrir bitar vera hersknir at svølgja, og eisini eg kundi hugsað mær ymiskt øðrvísi, um eg ráddi einsamallur. Treyðugt so, og onkrar broytingar kunnu eisini væntast hetta til vit um nakrar vikur atkvøða eina nýggja skipan ígjøgnum við 3. viðgerð. Eg skal ikki dylja, at ideologiskt eri eg skrúvaður soleiðis saman, at eg heldur hevði ynskt eina 100 prosent kollektiva og samhaldsfasta skipan, har ongin kravd eginuppsparing var, men Samhaldsfasti afturfyri varð lyftur upp á 12-15 prosent. Hvat fólk so sjálvi høvdu hug til at spara upp afturat, skuldi so verið upp til teirra og als ikki verið mótroknað yvirhøvur. Men tað er ikki politisk undirtøka fyri einari slíkari skipan. Og tað er tað heldur ikki fyri einari skipan, har eginuppsparingin var uppaftur størri, meðan Samhaldsfasti stóð í stað. Tí eru vit endað onkustaðni – ikki mitt ímillum – men tó so, at Samhaldsfasti er ein nokkso stórur lutur í samlaðu pensjónini hjá tí einstaka. Tað er gott við samhaldsfestinum í huga, men tað er eisini gott, tá hugsað verður um haldførið fram eftir, tí Samhaldsfasti verður ikki forskattaður, sum eginuppsparda eftirlønin verður, men við útgjaldi. Vit skulu eisini vera so mikið erlig, at vit tora at siga, at haldførið í landsbúskapinum er ein sera avgerandi orsøk til yvirhøvur at gera eina pensjónsnýskipan. Jú, fortreytirnar eru nógv broyttar, síðani verandi pensjónsskipan fór av bakkastokki, fólk liva longri, stórir ójavnar treingja til at rættast, o.s.fr. Alt saman týðandi grundgevingar. Men vit mugu eisini ásanna, at hildu vit bara áfram við verandi skipan, so smokkaði hon saman undir síni egnu vekt. Ella eisini gjørdu aðrar týðandi vælferðarsúlur tað, heilsuverkið til dømis. Ella, í triðja lagi, so skuldu vit rinda so nógv í skatti, at fólk helst høvdu tikið til rýmingar. Tí vit verða alsamt fleiri pensjonistar og lutfalsliga færri løntakarar at gjalda lønarskatt. Tann gongdin fer at halda áfram í nógv ár fram eftir, eisini sjálvt um vit nú uppliva eina positiva gongd við nettotilflyting av ungum fólki. Eg minnist ikki rættiliga øll tølini uttanat í hesum málinum, men meini meg hava sæð eitt roknistykki, sum vísti, at bara pensjónsøkið hevði eitt haldførishall á einar 700 milliónir krónur í einum 30 ára tíðarperspektivi. Altso hevði pensjónsøkið einsamalt elvt til eitt landskassahall á 700 milliónir krónur um árið til ta tíð. Onkur kann rætta meg, um tølini ikki eru heilt røtt. Men røttu tølini eru í øllum førum sera stór, og prinsippið er rætt. Tí má búskaparliga haldførið betrast, um vit framhaldandi skulu hava eitt vælferðarlsamfelag og samstundis ein sjálvbjargnan búskap, sum hongur saman. Eg skal ikki fara longur inn í tølini, teknikkin og ymisku ásetingarnar, tí tað er longu so væl lýst av fleiri. Men heldur vil eg nema eitt sindur við nakrar hugsjónir, sum eg haldi vera neyðugar at hava afturvið sjálvum høvuðsrættinum, sum er pensjónsnýskipanin. Tí vit tosa...Les meira
Ongin orsøk til dapurskygni
Í grein í netúgávuni hjá Norðlýsinum mikudagin er Líggjas Johannesen, reiðari og skipari á Klakki, dapurskygdur um framtíðina og útlitini hjá Klakki, eftir at ætlaða fiskivinnunýskipanin er sett í verk. nordlysid.fo/hvi+skal+okkara+livsverk+tveitast+ut+i+ovissu.html Líggjas Johannesen er royndur sum fáur, tá tað snýr seg um at fiska við línu og reka línuskip, og veit ógvuliga væl, hvat hann tosar um. Men hann veit eisini væl, at hansara døpru spádómar bert ganga út, um at kalla allir pílar aftur fara at peika niðureftir – í senn – og við tí fyritreyt, at politiski myndugleikin tá bara ætlar sær at sita hendur í favn og onki gera. Tí fakta er, at Klakkur næstan bara fiskar á fjarleiðum – á Flemish Cap og í Eysturgrønlandi – og at tann parturin av kvotunum, sum føroysku línuskipini sleppa at fiska har, tilsamans er øktur umleið 25 prosent, síðani henda samgongan kom til. Undir hesi samgonguni er toskakvotan í Eysturgrønlandi fleirfaldað – hon er økt úr 355 tonsum í 2015 í 1.225 tons í ár. Harafturat hava vit nú brosmukvotu í Eysturgrønlandi. Tann kvotan er 475 tons í ár. Eisini í fjør høvdu vit brosmukvotu – 470 tons – men áðrenn tað var bert loyvt at fiska brosmu sum hjáveiðu í Eysturgrønlandi. Tað eru bara línuskip, harímillum Klakkur, sum eru sloppin at fiska tosk og brosmu í Eysturgrønlandi undir hesi samgonguni, og ongar ætlanir eru at broyta hetta. Á Flemish Cap er toskakvotan til línuskip økt við einum triðingi undir hesi samgonguni – úr 2.055 tonsum í 2015 í 3.114 tons í ár. Umframt hetta er toskaparturin av samlaðu botnfiskakvotuni í Íslandi øktur við 1.025 tonsum undir hesi samgonguni, soleiðis at húkaflotin – onkur hendinga snellubátur fiskar eisini av íslandskvotuni – í ár hevur kunnað fiskað tilsamans 2.400 tons av toski undir Íslandi. Vit hava onga trygd fyri, at allar hesar kvoturnar verða verandi á tí støði, tær eru á nú, men tað er hinvegin heldur onki, ið bendir á, at vit fara at missa alt aftur. Tað er rætt, at tað helst kennist sum ein størri óvissa hjá tí einstaka aktørinum, at fiskiskapurin á fjarleiðum hvørt ár skal ásetast í kunngerð, samanborið við lógarfestu rættindini í føroyskum sjógvi. Tann óvissan er hinvegin í nógvum øðrum fiskiskapum eisini, millum annað rækjufiskiskapinum og uppsjóvarfiskiskapinum. Men samgongan hevur ongar ætlanir um at minka um partin, sum línuskipini í dag hava á fjarleiðum. Tað stendur rimmarfast. Júst tí at Klakkur hevur fiskað so nógv á fjarleiðum seinastu árini, er miðalfiskiskapurin hjá skipinum í føroyskum sjógvi seinastu árini lítil. Hesin søguligi fiskiskapurin (miðal fyri seinastu fimm árini) fer at vekta 75 prosent, tá kvotupartarnir skulu roknast út í sambandi við, at farið verður frá fiskidøgum til kvotur 1. januar 2019. Sjálvur rætturin at fiska, altso veruliga fiskidagatalið í verandi skipan, fer bert at vekta 25 prosent. Tí hevur Líggjas Johannesen eisini rætt í, at niðurskurðurin hjá skipinum í føroyskum sjógvi kanska fer at síggja ógvusligur út á pappírinum. Men um hædd verður tikin fyri, at Klakkur at kalla ikki hevur brúkt sínar fiskidagar í føroyskum sjógvi seinastu árini, og at teir kortini fara at vekta 25 prosent í umrokningi frá fiskidøgum til kvotu, so verður ikki talan um nakran niðurskurð í mun til veruligu royndina hjá skipinum í føroyskum sjógvi. Tvørturímóti, um fiskiskapurin (kvoturnar) generelt fer at standa í stað ella økist,...Les meira
Ongar niðurlagingar í Norðoyggjum
Í morgun vóru ófráboðaðir fyrispurningar á skránni í tinginum, og eg nýtti høvi til at spyrja Høgna Hoydal, landsstýrismann í fiskivinnumálum, ein spurning um avleiðingarnar av eini fiskivinnunýskipan. Hann ljóðaði: Í kjalarvørrinum á, at samgongan hevur lagt sínar ætlanir fram fyri framtíðar fiskivinnupolitikk, hevur reiðari í norðurøkinum víst á, at skipanin rakar hansara virksemi meint. Tað snýr seg serliga um ásetingarnar um antitrust, sum skulu avmarka støddina á einstøku aktørunum. Talan er sambært reiðaranum ikki bert um vantandi menningarmøguleikar, men um beinleiðis niðurlaging av verandi virksemi. Og hetta, sigur hann, fer at fáa rættiliga ógvisligar avleiðingar, umskiping av stórum parti av flotanum og helst noyðist stóra flakavirkið eisini at steingja. Kann landsstýrismaðurin greiða frá hesum, og um henda fatanin er røtt? Landsstýrismaðurin vísti á, at lógaruppskotið ásetir antitrustreglur, og reglurnar eru í tveimum: 12% av tí samlaða og 15-35 % í hvørjum fiskiskapi sær. Men antitrustreglurnar eru ikki aftureftirvirkandi. Reglurnar fyri verandi aktørar koma sambært nýskipanaruppskotinum at vera, at teir sum liggja omanfyri, kunnu vera á tí stødd, teir eru í dag. Teir kunnu vera á sama prosenttali. Teir kunnu ikki vaksa meir í prosentum, men teir verða ikki álagdir at verða minni. Landsstýrismaðurin vísti á, at virksemi hjá fyritøku, ið liggur oman fyri antitrustmarkið, hevur sjálvandi vakstrarmøguleikar í nøgd, tá ið kvotur økjast. Í botnfiskiskapi undir Føroyum – sum er høvuðsgrundarlag undir flakavirkjunum – er í uppskotinum ásett, at nøgdirnar kunnu vaksa munandi av toski, hýsu og upsa, áðrenn broyting verður. Um stovnsrøktin kemur í rætt lag, soleiðis sum uppskotið leggur lunnar undir, og stovnarnir koma fyri seg, so eru ríkir møguleikar hjá flakavirkjunum bæði í norðurøkinum, og um landið alt, at fáa munandi betri grundarlag. Skiftisskipan og tillaging Umleggingin frá verandi skipan fer sjálvandi at ávirka vinnuna. T.d. skal útlendskur ognarskapur burtur yvir 4 ár, manningar lønast sambært sáttmálar við føroysk manningarfeløg, brúksskylda verður sett og kapping verður um størri part av tilfeinginum. Eg skilji sjálvandi væl atfinningar og ivamál frá vinnuni og teimum, ið ikki ynskja nakrar broytingar og siga, at alt er best sum er. Ongantíð seinnu árini er so nógvur fiskur komin til Norðoyggjar, sum hetta seinasta hálvt annað árið. Øktar kvotur í Grønlandi, undir Íslandi og á Flemish Cap, umframt ovurhondsvirðir til uppisjóvarvinnuna. Í tilgongdini til nýggju skipanina havi eg stuðlað undir eini skiftisskipan, so verandi aktørar, dugnalig fólk í vinnuni og framskygdir reiðarar í reiðiligum virksemi, at hesir fáa góðar stundir og umstøður til at vera í vinnuni. Og at fáa tíð og umstøður at laga seg til eina nýggja marknaðarstýrda skipan. Hetta tekur nýskipanaruppskotið stórliga atlit at. Sjálv fari eg ikki at taka undir við nakrari skipan, ið niðurlaðar verandi virksemi. Og eg dugi ikki at síggja, at umstøðurnar í nýskipanini skulu gera tað verri, og at dugnaligu vinnurekandi ikki fáa ella orka at tillaga seg. Tað er mín vón, at fólk og vinnulívsfólk halda seg til veruleikan og koma við í kjaki á sakligum grundarlagi. At berjast fyri sínum rættindum er ein erlig søk, men tað er óvirðiligt at sakleys arbeiðsfólk verða tikin til gíslar í einum máli, sum snýr seg um heilt onnur viðurskifti. Óluva Klettskarð, løgtingslimur fyri...Les meira
Illgitingar um fiskivinnunýskipanina
Landsstýrið hevur tikið stig til at seta nýggja skipan í verk fyri fiskivinnuna galdandi frá 2018 í seinasta lagi. Til tess at fremja nýggju skipanina í verki er ein arbeiðsbólkur settur við fakligum og vinnuligum royndum, so politikarar kunnu hava bæði roynd fólk, vinnu og breiða fakliga vitan at koma við uppskoti um, hvussu ein góð nýskipan kundi sæð út. Bólkurin hevur viðgjørt viðkomandi evni síðani ársbyrjan, og hann letur landsstýrismanninum frágreiðing og tilmæli tíðliga í oktober 2016. Hareftir verður politiskt kjak og samráðingar og sjøtul settur á ítøkiliga lógararbeiðið. Tað er ógvuliga væl skiljandi, at fólk spyrja, hvør ætlanin við fiskivinnuni er. Og somuleiðis at ymsu aktørarnir royna at ávirka og leggja hart trýst á politikarar og aktørar í málinum. Viðurskiftini eru torgreidd, og tað sæst aftur í hvassa orðaskiftinum. Norðlýsið vil vita, um tað er ein avgerð, sum samgongan er samd um, at uppboðssøla skal verða av øllum loyvum, og at nýskipanarnevndin tí ikki skuldi kanna aðrar skipanir og gera sínar egnu metan um, hvør skipan var best egnað til føroysku fiskivinnuna. Bæði Tjóðveldi og samgongan halda seg til samgonguskjalið, ið klárt og týðiliga leggur seg eftir, at vit fáa eina marknaðargrundaða skipan, so ella so. At summi eru farin konsekvent at kalla hetta uppboðssølu, tað er tað, sum tað er. Men tað er eina marknaðargrundað skipan, landsstýrismaðurin hevur biðið nevndina koma við. Og eg eri samd við landsstýrismanninum í, at skipanir við søguligum rættindum, tilfeingisgjøldum, “grand farhering” ella ‘beauty contest’ eru ikki í samsvari við arbeiðssetningin. Tilmælini skulu byggja á eina marknaðartreytaða skipan. Nógv hevur verið sagt og gjørt til tess at seta landsstýrismannin skák og mát, hvat hann hevur sagt, tagt burtur ella vil vera við. At landsstýrismaðurin skal hava álagt bólkinum ásetingar um uppboðssølu, hevur landsstýrismaðurin alment afturvíst. Men at limur í arbeiðsbólkinum nýliga hevur úttalað seg alment um arbeiðssetningin, ið hann metir vera ov smalur, tað kann undra! Hví er tað ikki áhugavert, heldur enn hvørt landsstýrismaðurin skal hava sagt hetta ella hitt við arbeiðsbólkin, ið als onki hald hevur? Latið arbeiðsbólkin arbeiða í friði við tí greiða arbeiðssetningi, tey hava og sum sæst her: http://cdn.lms.fo/media/7508/arbeiðssetningur-o-a.pdf Síðan fer landsstýrið eftir at fáa semju um nýskipanina av fiskivinnuni, og eins og í uppskotinum um fiskidagar fer samgongan eftir breiðari semju um fiskivinnunýskipanina, helst við allar andstøðuflokkar. Óluva Klettskarð,...Les meira
Fiskivinnunýskipan: Gitingar og niðurstøður í ótíð
Kanska var tað skilagott, tá Johnny í Grótinum, búskaparfrøðingur, í januar sum nýútnevndur formaður í arbeiðsbólkinum, sum skal gera tilmæli um eina fiskivinnunýskipan, boðaði frá, at hann lítið og onki ætlaði at siga alment, meðan arbeiðsbólkurin arbeiddi. Tí nú tað kortini læt í honum í vikuni í sambandi við fiskivinnuráðstevnuna í Runavík, hevur tað elvt til dúgligt kjak fyri ikki at siga mikla øsing. Sigi ikki andstøðuna ringa fyri at spinna lesullina, ið rekst fyri hana, men her er, sum maðurin segði, onki at koma eftir. Fekk ikki sjálvur verið til staðar í Runavík, tí eg var á aðrari fiskivinnuráðstevnu í Grønlandi. Hon var í stóran mun um tað sama sum ráðstevnan í Runavík, so tað var óheppið at tær vórðu lagdar oman á hvørja aðra. Men eg havi lurtað eftir tí, sum er skrivað og varpað út frá ráðstevnuni í Runavík, og eg kann bara staðfesta, at onki av tí, eg havi hoyrt Johnny í Grótinum siga, er í andsøgn við arbeiðssetningin hjá arbeiðsbólkinum. Og arbeiðssetningurin hevur verið almennur síðani 21. januar í ár. Johnny í Grótinum hevur sambært tí skrivaða og útvarpaða heldur onki sagt um uppsboðssølu, sum ikki øll, ið hava minsta áhuga í málinum, ikki vistu frammanundan. Tí undrar tað, at leiðararnir í teimum báðum stóru andstøðuflokkunum í útvarpstíðindunum í kvøld (leygarkvøldið 3. september) harmast um tað, sum kemur frá arbeiðsbólkinum – ein lítlan mánaða áðrenn tilmælið verður handað landsstýrismanninum, og áðrenn nakar annar, enn tey, ið manna arbeiðsbólkin, vita nakað sum helst um, hvat tilmælið ítøkiliga fer at snúgva seg um. Profetar hava til allar tíðir megnað at rúnarbundið mannaættina, men nútíðar profetar, ið fyri tað mesta hava fingist við dómadagsprofetiir, eru oftast farnir skeivir. Tað skuldi heldur ikki verið neyðugt at kýtt seg við profetium um nakað, sum vit øll fáa skjalfast svar upp á um skamma stund. Men alt skal um uppboðssølu, var í útvarpstíðindunum í kvøld niðurstøðan hjá Jørgeni Niclasen og Bárði á Steig Nielsen. Og niðurstøðuna grundaðu teir á útsøgnirnar hjá Johnny í Grótinum, ið leysliga hevði endurgivið úr arbeiðssetninginum hjá arbeiðsbólkinum. Arbeiðssetningurin byggir millum annað á hesa meginreglu úr samgonguskjalinum: “Farast skal frá privatari sølu av loyvum og fiskirættindum. Farast skal frá politiskari útluting av fiskirættindum til eina marknaðargrundaða skipan.” Og í sjálvum arbeiðssetninginum stendur millum annað soleiðis um høvuðsmálini við fiskivinnunýskipanini: ”- At tilfeingisrentan gerst so optimal sum gjørligt, og at størst møguligur partur av tilfeingisrentuni fellur til landið. – At til ber at virka í eini marknaðargrundaðari fiskivinnu við vinnuligum frælsi undir jøvnum kappingartreytum.” Um hesir setningarnir undir einum merkja uppboðssøla, so lat fara, men so kunnu vit í øllum førum staðfesta, at uppboðssøla er eitt sera rúmligt hugtak. Hesir setningarnir og restin av arbeiðssetninginum merkja, at føroysk fiskirættindi fram eftir skulu verða tíðaravmarkað brúksrættindi, ið kunnu útvegast eftir marknaðartreytum. Tað er, at ein prísur onkursvegna skal latast fyri tey. Kanska kann prísurin enntá í onkrum førum verða null krónur, um talan er um onkra nýmenning, eg veit tað ikki. Men ”marknaðargrundað skipan” merkir í øllum førum ikki, at kvotur og fiskidagar bara skulu kunna seljast í smáum á einum dag til dag marknaði. Ein slík skipan kann sjálvandi skrúvast saman upp á ógvuliga nógvar ymiskar mátar við bæði langtíðar- og stutttíðar-rættindum og kombinasjónum av báðum. Tað haldi eg eisini, at Johnny í Grótinum hevur...Les meira
Vísindin hevur ikki altíð rætt. Tað er rætt
Seinna røða hjá Ingolf Sólheim í samband við áseting av fiskidøgum. Aristoteles og Ptolemæus fóru skeivir, tá teir hildu jørðina vera heimsins miðdepil. Kortini var hetta ráðandi uppfatanin í útvið 2000 ár – í eitt langt tíðarskeið tvíhildu nógv, millum annað katólska kirkjan, eisini um, at jørðin var fløt. Og tá vísindin, fyrst Nicolaus Kopernicus í 1500-talinum og síðani Galilei Galilei fyrst í 1600-talinum, við vísindaligum eygleiðingum og mátingingum prógvaðu, at jørðin melur um sólina og ikki øvugt, so tvíhelt katólska kirkjan kortini um gomlu uppfatanina – tí kirkjan og hennara oddvitar høvdu bygt alt teirra ovurstóra verðsliga vald á hesa uppfatanina, at jørðin var heimsins miðdepil. Ikki tí, tey trúðu tí, men tí tað tænti teimum. Galilei sat í húsavarðhaldi ein stóran part av sínum vaksna lívi, tí hann hevði síni sjónarmið, og hann varð tvungin at avnokta tað, hann visti var rætt. Ikki fyrrr enn í 1992 fekk hann posthumt eina umbering frá katólsku kirkjuni. Men tað sær út til at vera akkurát hesin sami hugburðurin, ið stýrir fiskivinnupolitikkinum hjá Fólkaflokkinum. Ella rættari, vantandi fiskivinnupolitikkin hjá hesum flokkinum. Vísindin hevur onkuntíð tikið feil, og tí skulu vit ikki lurta eftir henni yvirhøvur, er hugburðurin. Tí tað tænir ikki áhugamálunum, sum Fólkaflokkurin vil tæna. Hevur Jákup Mikkelsen hugsað um, at orsøkin til, at hann onki ljóshav longur sær á Norðhavinum, er, at vit í áravís totalt hava ignorerað vísindaligu ráðgevingina? Og hví kemur ikki lív í aftur á Føroya Banka? Er tað kanska tí, at vit við rovdrift fullkomiliga hava oyðilagt hann? Nei, vísindin hevur onkuntíð tikið feil, og tí fer vísindin altíð skeiv, er hugburðurin hjá Fólkaflokkinum. Í øllum førum, tá tað kemur til fiskivinnuna. Men tað er ábyrgdarleyst, tað er fullkomiliga ábyrgdarleyst. Vit kunnu vera ósamd um metodurnar, og eg haldi, at øll hini andstøðuumboðini, sum hava verið her á røðarapallinum, hava verið meira og minni konstruktiv. Onkur heldur, millum annað Magni Laksáfoss, at afturberingin av døgum er at gera seg inn á eina skipan í ótíð, tí verandi skipan jú gongur út um minni enn hálvt annað ár. Slíkt eru atfinningar, sum ein kann fyrihalda seg til, og tað er gott. Eg veit tó ikki ordiliga, hví tað er ein so stórur trupulleiki, at vit vilja gera eina skipan, sum tænir teimum best, ið leggja mest fyri at reka síni skip. Hevði tað verið betri, og hevði vinnan verið glaðari, um vit skóru 15 prosent yvir ein kamb – javnt yvir allar veiðibólkarnar? Eg veit tað ikki, men tað kunnu vit so í øllum førum kjakast um. Men Fólkaflokkurin proklamerar bara harðmæltur, at hann vil onga broyting. Har er onki at kjakast um. Hann vil onga broyting yvirhøvur, samstundis sum at hann skeldar inn á samgonguna fyri ikki at vilja samstarv. Øll vit onnur ásanna, at vit MUGU gera okkurt. Tí gýtingarstovnarnir hjá toski og hýsu er um at kollapsa. Gera vit onki, so endar fiskivinnan av sær sjálvum, tað eri eg rættiliga vísur í. Nú kemur hetta málið í vinnunevndina, og har vóni eg, at eisini Fólkaflokkurin vísir, at hann meinar nakað við tað, tá hann sigur seg vilja samstarv. Mær dámar í veruleikanum ikki at vera SO atfinningarsamur og peikandi, sum eg júst havi verið. Men eg haldi, at støðan í okkara fiskivinnu er so álvarslig, at vit øll mugu mótmæla, tá onkur...Les meira
Áseting av fiskidøgum framsøgurøða hjá Ingolf S. Olsen
Harra formaður Til viðgerð er ásetingin av fiskidøgunum fyri næsta fiskiár, sum byrjar 1. september. Eftir uppskotinum skal bólkur 2, tað er trolarar, sleppa at fiska sama dagatal næsta fiskiár sum verandi fiskiár, meðan dagatalið hjá hinum bólkunum í meðal verður skorið 15 prosent. Tað er tann størsti einstaki niðurskurðurin, ið nakrantíð er framdur, men hann er eisini alneyðugur. Og tó at 15 prosent kann tykjast ógvusligt, so er tað kortini fyri øll uttan nøkur av línuskipinunum bara talan um luft, sum verður tikin úr skipanini. Flestu skip og bátar kunnu næsta fiskiár fiska í eins nógvar ella fleiri dagar, enn tey í veruleikanum hava gjørt hetta fiskiárið, tí tillutaða talið hevur verið væl størri, enn tey hava megnað at brúka sjálvi. Men fyri línuskipini, sum verða harðast rakt – tað eru tey, sum veruliga hava brúkt sínar fiskidagar – kann tað kortini tykjast órættvíst, at júst tey eru pilkað úr rúgvuni sum tey, ið mugu skerjast mest fyri at vit í politisku skipani kanska kunnu pynta eitt sindur upp á samvitskuna. Eg sigi pynta upp á samvitskuna, tí í mun til syndarligu støðuna, sum gýtingarstovnarnir av toski og hýsu eru í, er 15 prosent niðurskurðurin lítil, ja nærum súmbolskur, samanborið við tað, sum serfrøðin, tað er Havstovan, mælir til. Havstovan mælir til at taka allar teir óbrúktu dagarnar hjá bólkunum 3, 4 og 5 úr skipinani umframt helvtina av teimum brúktu døgunum. Gýtingarstovnarnir hjá bæði toski og hýsu eru nevniliga niðanfyri minstamarkið fyri, hvussu smáir teir kunnu verða. Tað er serliga húkaflotin, sum troytir hesar stovnarnar, og tí er tað, at línuskipini eru tey, ið merkja niðurskurðin í fiskidagatalinum. Missurin hjá teimum fáu línuskipunum, ið missa, er eisini sera lítil í mun til tað, tey høvdu av døgum í fjør, og tey eru eisini priviligerað við rættindum aðrastaðni, til dømis á Flemish Cap, sum hevur verið eitt gott ískoyti seinastu árini. “Bara” at skerja dagatalið hjá teimum, sum primert fiska tosk og hýsu við netto 15 prosentum kann tó verjast við, at tað verður gjørt sum fyrsti liður í einari umsitingarætlan fyri tosk, hýsu og upsa, sum landsstýrismaðurin eisini leggur lunnar undir við uppskotinum um fiskidagar í ár. Sostatt tekur hann fram aftur umsitingarætlanina, sum var á borðinum hjá sonevndu makrelsamgonguni í 2011, stutta tíðarskeiðið, ið Sambandsflokkurin tá umsat fiskivinnumál. Síðani bleiv tó ikki meira gjørt við hesa ætlan. Við umsitingarætlanini er málið at fáa ásett eina sonevnda veiðireglu fyri hvørt fiskaslagið, sum tryggjar, at vit við tíðini hvørt ár fara at fiska júst ta nøgd úr hvørjum stovni, ið gevur bestu, varandi úrtøkuna. Eftir uppskotinum hjá landsstýrismanninum skulu vit røkka málinum um langtíðar-veiðireglur fyri tosk, hýsu og upsa í seinasta lagi um trý ár, í 2019. Tað er greitt, at tess linari átøkini eru einastaðni í tilgongdini, tess ógvusligari mugu tey gerast aðrastaðni. Tí er uppskotni nettoniðurskurðurin á 15 prosent bleytasta lendingin, vit kunnu gera nú. Og hesin niðurskurður fer heldur ikki at taka grundarlagið undan línuflotan, sum tær mest dapurskygdu røddirnar hava spátt, tí hann fer eisini fram eftir at hava atgongd at fiska á eitt nú Flemish Cap, sum áður nevnt, og við góðari planlegging av fiskiskapinum á ávikavist innaru og ytru leið eigur at bera til at tillaga raksturin soleiðis, at árinini av niðurskurðinum verða minimal. Á ytru leið svarar ein fiskidagur jú til...Les meira
Børnini eru okkara dýrasta tilfeingi
Harra formaður Tað, at eg standi her í dag, kemur ikki av ongum… Sjálvandi… Eg valdi at stilla upp til løgtingsvalið og var so heppin av verða vald, kundi onkur sagt, og rætt er tað… Men fyri at eg, einsamøll mamma (einkja) við børnum og aðrar kvinnur við mær hava henda møguleika, hava nógvar aðrar kvinnur stríðst ein harðan kamp í áravís… Enn í dag stríðast (og doyggja) kvinnur fyri hesum rættindum kring heimin. Tað er alneyðugt, at vit ikki taka hesi fyri okkum sjálvsøgdu mannarættindi fyri givið, men hvønn dag minna okkum á at hesi rættindi eru verd at verja. Demokratiið er vert at hjúkla um. Eisini er vert at hugsa um, at rættindi, vit taka sum eina sjálvfylgju, ikki altíð hava verið tað, og at enn á døgum eru minnilutabólkar – eisini her í Føroyum, sum eru við skerdan lut. At tosa um eina framskrivaða fíggjarlóg kenst eitt sindur løgið… Anstøðan (Bjørn Kalsø) førdi fram í gjár, at helst hevði nógv umtalaði samgongufundurin í gjár snúð seg um útveksling av ynskilistum… Nú er hetta sum sagt mín fyrsta røða og mítt fyrsta møti við eina fíggjarlógarviðgerð í tinginum. Eg loyvi mær tí at koma við einstøkum tonkum her – væl vitandi – at hetta kann tulkast sum enn ein ynskilisti J Fyri meg er fíggjarlógin tað skjalið, har vit vísa Føroya fólki, hvørjar Føroyar vit vilja hava. Og fyri mítt viðkomandi kann eg beinanvegin avdúka eina av orsøkunum til, at eg yvirhøvur valdi at stilla upp: míni børn! Eg vil, sum onnur foreldur, at míni børn og onnur við teimum fáa ein tryggan og góðan uppvøkstur. Um eg skuldi fallið frá ella ikki kunnað tikið mær av teimum, eru onnur har at hjálpa.. Tá ið tey gerast størri, vóni eg, tey fáa møguleika at arbeiða og vónandi eisini útbúgva seg her. Um tey flyta í onnur lond, vóni eg, at Føroyar vera eitt nátúrligt val at flyta heimaftur til. Í undanfarnu løgtingssetu varð eitt sera áhugavert og gott arbeiði gjørt at greina avbjóðingarnar við fráflytingini. Heildarætlanin um fólkaflyting og fólkavøkstur gevur nógv góð boð um, hvussu vit kunnu venda gongdini. Eitt av átøkunum, tilmælt verður, er betri og longri barsil við øktari pápakvotu. Flest okkara munnu vera samd um, at børnini eru okkara dýrasta tilfeingi. Sum land hava vit í Føroyum bundið okkum til at halda ST barnarættindasáttmálan, sum ásetur (við formansins loyvi?) ’at øll børn hava rætt til eitt virðiligt lív’. So sjálvandi er tað ikki í lagi, at børn vaksa upp í fátækraváða! Samgonguskjalið leggur dent á samhaldsfesti, sjálvbjargni og frælsi, og væntandi síggjast hesi virði aftur í fíggjarlógini í 2. viðgerð Nógv tos var í gjár um at fáa javnvág á fíggjarlógina. Sum nýbyrjari í hesum høga tingi sat eg í gjár og undraði meg stórliga á, hví núverandi andstøða (fyrrverandi samgonga) ikki longu hevur samtykt tær lógarbroytingar sum skulu til fyri at røkka javnvágini, um tað er so einfalt…. Hendan samgongan er júst um at fara til verka, og andstøðan lastar okkum fyri manglandi tiltøk… Man Jenis av Rana hava grein í sínum máli, tá ið hann hugleiddi um ov nógv tos og ov lítla handling í gjár? Ikki veit eg, men vónandi og væntandi verður eisini handlað. Mín vón og ætlan er, at vit í Trivnaðarnevndini – har Jenis av...Les meira


text:
Undir yvirskriftini "Úr Føroyum til óttastýri" skrivar Klassekampen í Noregi í dag um Adam Johansen, sum búði trý barnaár í Føroyum. Hann er sonur eina danska kvinnu og ein tunesiskan mann, ið sum búðu í Føroyum, tá maðurin varð føddur.
Í greinini stendur, at Adam Johansen, vanliga kallaður Sami, hevði tilknýti við Grimshøj-moskuna, sum er kend fyri at hava undirvíst í radikalum islam. Søgan í Klassekampen, sum eisini hevur verið skrivað í danska miðlinum information.dk, snýr seg um ein ungan mann, sum ikki passaði inn í samfelagið. Hann hevði torført við at klára seg í skúlanum og bleiv í fleiri umførum blakaður út av skúlum fyri høga fráveru.
Drongurin bleiv sum átjan ára gamal giftur við danskari kvinnu, sum hevði konvertera til Islam og saman fluttu tey til Arhuus, har hann gjørdist aktivur í Grimshøj-moskuni. Eftir at hava fingið ein son, fluttu hann og konan, Mai, aftur til Keypmannahavnar, har hann gjørdist aktivur í víðgongda islamistiska bólkinum "Kallið til Islam".
Danski hægstirættur skal taka støðu til, um maðurin skal missa statsborgaraskap. Maðurin sjálvur sigur, at hann ferðaðist til Sýria, tí hann hevði fylgt við í tíðindunum um borgarakríggið. Har varð hann, sambært síni søgu, fangaður av ISIS og tvingaður at skriva undir sáttmálaum at gerast kríggjari fyri felagsskapin. Eftir at hava verið á venjingarlegu hjá felagsskapinum arbeiddi hann í krígginum við neyðhjálp og luttók ikki aktivt í krígnum.
Ákæruvaldið vil hinvegin vera við, at maðurin sjálvur valdi at fylgja øðrum, sum hann kendi úr "kallinum til Islam", til Sýria fyri at berjast fyri einum islamskum kalifati. Har fekk hann vápnavenjing og ætlaði at stuðla ISIS í krígnum.
Bæði landsrætturin og býarrætturin í Danmark hava áður avgjørt at tilknýtið til Danmarkar er ov sterkt, til at hann kann missa borgararættin og útvísast til Tunesia, har pápin er frá. Nú skal hann so sannføra hægsta rætt um tað sama.


text:
Nr. Navn Felag Rating Munur 1 IM Helgi D. Ziska HT 2512 32 2 IM John Rødgaard VT 2327 -20 3 Olaf Berg HT 2294 -11 4 Høgni Egilstoft Nielsen ST 2274 23 5 Jóan Hendrik Andreasen HT 2261 6 IM John Arni Nilssen KTF 2258 -129 7 Rógvi Egilstoft Nielsen ST 2252 -24 8 FM Flóvin þór Næs HT 2229 9 Martin Poulsen HT 2223 10 Rógvi W. Rasmussen TFS 2217 11 Ólavur Simonsen KTF 2182 12 Sjúrður Thorsteinsson VT 2179 13 Eyðun Nolsøe KTF 2164 14 Heini Danielsen SF 2160 15 Bogi Ziska HT 2150 16 FM Carl Eli N. Samuelsen ST 2146 17 Torkil Nielsen ST 2102 18 Hans Kristian Simonsen HT 2094 19 Jens Christian Hansen TT 2085 20 Steintór Rasmussen KTF 2070 21 Finnbjørn Zachariassen Rókur 2064 22 Torbjørn Thomsen VT 2063 23 Wille Olsen KTF 2026 24 Finnbjørn Vang KTF 2019 25 Rani Nolsøe …Les meira »
Aðalfundur 11.10.14
Talvsamband Føroya hevur ársaðalfund leygardagin, tann 11. oktober 2014, kl. 13.00 í Ósáskúlanum (Klaksvík)Les meira »
Icelandic Chess Championship
Icelandic Chess ChampionshipLes meira »
Small Nations 2015
Small Nations 2015 SM Live talvLes meira »
Copenhagen Chess Challenge frásøgn
Helgi greiðr frá CCC, har hann varð Keypmannahavnar Meistari 2014Les meira »
Rilton Cup 2014/2015 (REN & HEN)
RÓKUR-OPEN 2015 Rilton Cup 2014/2015 (REN & HEN) Rilton Cup 2014/2015 Úrslit og stødurLes meira »
HM – Magnus Carlsen VS. Vishy Anand
HM – Magnus Carlsen VS. Vishy AnandLes meira »
Politiken Cup 2014
Politiken Cup 2014Les meira »
Copenhagen Chess Challange 2014 (HDZ)
Copenhagen Chess Challange 2014 (HDZ)Les meira »
Úrslit frá skúlatelving í Kollafirði
Í góðveðrinum leygardagin, settust 60 ungir telvarar við talvborðini í Kollafjarðar Skúla. Telvað var í 5 aldursbólkum 0-1 flokk, 2-3 flokk, 4-5 flokk, 6-7 flokk og 8-10 flokk.
Skúlatalvkappingin var triðja og seinasta í hesum umfarinum, men tá ið talvárið byrjar av álvara aftur í heyst, vera fleiri kappingar.
Til seinastu kappingina bleiv gjørt eitt sindur meira burturúr, steyp vóru latin til nr. 1 – 3 í øllum bólkum, og fingu allir luttakararnir skreytlut. Hugaligt var at síggja, at eisini genturnar vóru umboðaðar í kappingini, og at tær heldur ikki smæddust burtur. Yngstu bólkarnir vóru best mannaðir, og vónandi ber tað boð um eina bjarta framtíð fyri føroyska telving.
Ein hjartans tøkk til telvarar, foreldur, hjálparfólk, Skúlan á Argjahamri, Hvalvíkar Skúla, Kollafjarðar Skúla, Føroya Bjór og Kjølur. At børn og ung brúka høvdið á ungum aldri, er ein góð íløga!Les meira »